Gradonačelnice i predsednice opština u Srbiji potpisale su danas u Beogradu Povelju ženske solidarnosti kojom su se obavezale da će, bez obzira na svoju partijsku pripadnost, sarađivati i zajednički delovati u cilju dostizanja pune rodne ravnopravnosti, saopštilo je Ministarstvo državne uprave i lokalne samouprave.\n“Potpisivanje Povelje ženske solidarnosti je mali simbol dobre volje među 22 gradonačelnice i predsednice opština u Srbiji. U Srbiji smo dostigli kvantitet kada je u pitanju rodna ravnopravnost i to jeste za ponos, ali ovom mrežom žena želimo da kvalitet njihovog rada, koji nije upitan, učinimo vidljivijim”, poručila je ministarka.\nDodala je da je ovo novi trenutak u istoriji, jer nikada Srbija nije imala 22 gradonačelnice i predsednice opština.\n“UNDP je posvećen dostizanju rodne ravnopravnosti, a jedan od načina da se taj cilj ostvari je veći broj žena na rukovodećim pozicijama, kao i njihovo osnaživanje i umrežavanje. Potpisivanjem Povelje ženske solidarnosti, žene na čelu lokalnih samouprava u Srbiji potvrdile su spremnost da deluju solidarno, odlučno i hrabro, i da svojim primerom podstaknu druge žene u javnom i političkom životu na udruživanje i budu uzor budućim generacijama žena”, rekla je stalna predstavnica UNDP-a u Srbiji Fransin Pikap.\nUpišite tekst * 7 − six =


Republika / Jovanović: Šta hoće od RTS-a? To se ne radi\nLider LDP-a Čedomir Jovanović ocenio je da u najavi i ideji Saveza za Srbiju da danas blokira zgradu RTS-a nema politike, osim ukoliko se pod politikom smatra izazivanje incidenata, kao i da društvo mora da odbaci takve postupke.\nJovanović je, gostujući na TV Hepi, rekao da je "potpuno površna" ideja da se rušenjem može dobiti bilo kakva satisfakcija i da u idejama rušenja i ugrožavanja institucija nema ničega dobrog.\n- Šta hoće od RTS-a? To se ne radi... - rekao je lider LDP-a, koji je ocenio da ovakvi postupci dela opozicije ugrožavaju državne institucije. Jovanović ističe da društvo mora da odbaci takve postupke dela opozicije i dodaje da veruje da se to u velikoj meri i dešava.\nKaže da je lider Dveri Boško Obradović u subotu, pokušavajući da probije vrata Skupštine, tražio incident.\nSvi postupci dela opozicije ovog tipa, koji su se u proteklom periodu desili u zemlji, posledica su, kaže, konflikta dve suprotstavljene ideje - jedne, koja je u poslednjih više od 30 godina uništavala zemlju, i druge, koja sada pokusava da reši probleme u državi, rekao je Jovanović, aludirajući da je reč o problemu Kosova i Metohije.\nSrbija Beograd RTS LDP SZS Opozicija Čedomir Jovanović


CDT podnio inicijativu Ustavnom sudu o odlaganju lokalnih izbora | Standard\n“Izmjene ZLS nijesu usklađene sa drugim zakonima u pravnom sistemu Crne Gore, a naročito je važna neusklađenost sa Zakonom o izboru odbornika i poslanika (ZIOP) koji predstavlja zakon više pravne snage.\nOve promjene su, pored neusklađenosti sa zakonima, u suprotnosti i sa članom 91 Ustava Crne Gore kojim se reguliše hijerarhija pravnih akata, odnosno precizira koji se akti usvajaju kvalifikovanim većinama.\nOvim izmjenama su prekršeni i međunarodni izborni standardi i međunarodni pravni okvir koji proklamuju redovno održavanje izbornih procesa osim u izuzetnim, vanrednim, situacijama”, navodi Biljana Papović, zamjenica izvršnog direktora CDT-a.\n“Ovakvo postupanje predsjednika Đukanovića naročito zabrinjava kada imamo na umu da je u decembru 2021. godine, pokušaj neke druge parlamentarne većine da na sličan način odloži izbore nazvao “opstrukcijom demokratije i opstrukcijom izbornog procesa”.\n“Nakon ovakvog shvatanja demokratije i pravnog poretka od strane Predsjednika i Skupštine, ostao je Ustavni sud kao posljednja odbrana prava i demokratskih principa.\nZato još jednom apelujemo na Ustavni sud da našu inicijativu što prije stavi na dnevni red i da sprovede transparentan postupak izjašnjavanja o njoj”, zaključuje Biljana Papović.


Ceo Balkan pod "Triglavom" - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranjeCeo Balkan pod “Triglavom”\nSlovenačko osiguranje, koje drži četvrtinu tržišta u severno istocnoj Evropi, završilo je preuzimanje u Crnoj Gori i ulazi u Albaniju.\nNajveća osiguravajuća grupacija u regionu, slovenački “Triglav” postao je vlasnik oko 92 odsto kapitala crnogorskog “Lovćen osiguranja” i potpisala pismo o nameri strateškog povezivanja sa albanskim osiguravajućim društvom “Albsig”. Na taj način ova grupa ostvarila je i nastavila najavljenu strategiju širenja i jačanje pozicije lidera osiguranja i van granica bivše Jugoslavije.\nOvim potezom “Triglav” potvrđuje da je biznis osiguranja oduvek, pa i u uslovima krize, bio profitabilna delatnost. U toku prošle godine ova grupa je sakupila ukupno oko milijardu evra premija u svih osam zemalja gde posluje – Sloveniji, Hrvatskoj, Bosni i Hercegovini, Crnoj Gori, Makedoniji, Srbiji, Češkoj i Slovačkoj. Od toga je 85 odsto ostvareno na tržištu Slovenije, a 25 odsto na ostalim tržištima. Kako “Triglav grupa” na teritoriji Balkana i SIE Evrope zauzima oko četvrtine celog tržišnog udela, teško da će ga i jedna osiguravajuća kompanija iz regiona uskoro dostići. Drugi po veličini regionalni igrač i lider na hrvatskom tržištu “Kroacija osiguranje”, koje van matice posluje u Beogradu, Prištini, Skoplju i Bosni i Hercegovini ima nekoliko desetina puta manu premiju, dok najveći srpski osiguravač “Dunav osiguranje” za sada posluje kroz “Kosig Dunav” samo u Republici Srpskoj, a u planu je širenje na gradove u celoj BiH.\nU Srbiji, “Triglav” je većinski vlasnik društva “Triglav Kopaonik”, koji će ove godine promeniti naziv u “Triglav osiguranje”. Prošle godine društvo u Srbiji ostvarilo je premiju od oko 1,8 milijardi dinara, što predstavlja rast od oko 3,5 odsto u odnosu na isti period 2008. godine. U toku ove godine Slovenci će uložiti više od dva miliona evra u osnivanje posebnog društva koje će se baviti životnim osiguranjem, a ta vrsta osiguranja u 2009 učestvovala je sa 2,5 odsto u ukupnom portfelju Triglava.\nOvogodišnje investicije “Triglav” je započeo sa “Lovćen osiguranjem”, jer sa njim, po rečima Matjaža Rakoveca predsednika Uprave “Triglav grupe”, imaju velike planove. Najveća mogućnost, po njegovoj proceni, jeste to što je prosek premija u Sloveniji 990 evra po stanovniku, u Evropi je ovaj prosek više od 2.000, a u Crnoj Gori 95 evra. Završetkom ekonomske i finansijske krize i u Crnoj Gori naći će se tržište koje će sigurno biti interesantno za osiguravanje, smatra Rakovec.\nVlada Crne Gore, državni fondovi i Zavod za zapošljavanje prodali su za oko šest miliona evra nešto više od 41 odsto akcija u “Lovćen osiguranju”, “Triglavu”, pošto je i do sada bio suvlasnik najveće crnogorske osiguravajuće kuće, a transakcija će, kako je najavljeno, biti realizovana do kraja januara. U isto vreme, osiguravač iz Ljubljane krenuo je da preuzima i albanski “Albsig” potpisujući pismo namere strateškog povezivanja, čime su se društva dogovorila oko uslova i elemenata dalje poslovne saradnje s postupnim povezivanjem.\nIako je primarna delatnost grupe osiguravajući biznis i on nosi oko 80 odsto prihoda, “Triglav” se bavi upravljanjem imovinom i bankarstvom, ima većinski udeo u slovenačkoj A banci i upravlja fondovima DZU “Triglav” i “Triglav naložbe”.\nPrethodne dve godine “Triglav grupa” je izvršila dokapitalizaciju svih svojih društva sa prostora bivše SFRJ, dok neke društva zbog velikih gubitaka opet treba dokapitalizovati. “Triglav osiguranje” u Hrvatskoj je dokapitalizovano sa 8,8 miliona evra, “Triglav Kopaonik osiguranje” iz Srbije sa 1,8 miliona, a srpski “Triglav penzioni” fond sa 0,2 miliona.\n“Triglav Krajina Kopaonik” iz Republike Srpske primio je na ime dokapitalizacije 4,4 miliona evra, dok je “Triglavova” firma u Federaciji BIH – “Triglav BiH osiguranje” ostala bez učešća u dokapitalizaciji. Makedonski “Triglav Vardar” je u to ime dobio 2,2 miliona evra.\nU drugoj polovini prošle godine Nadzorni odbor je odobrio novu dokapitalizaciju društva u Hrvatskoj od 9,3 miliona evra jer je 2008. ova kompanija imala gubitak od 6,5 miliona evra.\nU toku prošle godine izabran je i novi predsednik Uprave “Triglav grupe” – Matjaž Rakovec, koji je zamenio smenjenog predsednik Uprave Andreja Kociča koji je na toj funkciji bio od 2005. godine.\nTriglav sa najviše premija


Ekonomija EU zabeležiće u 2021. rast od 3,7 odsto a u 2022. od 3,9 odsto, predviđa se u danas objavljenim Zimskim ekonomskim prognozama Evropske komisije. Ekonomske aktivnosti u EU u 2020. su pale za 6,3 odsto.\nU odnosu na Jesenje prognoze, pad u 2020. je manji, manji je i očekivani rast u 2021, dok je prognozirani rast ekonomije EU za 2022. snažniji.\nNavodi se da se očekuje da ekonomije EU dostignu nivo od pre krize sa korona virusom ranije nego što se jesenas predviđalo. To će biti rezultat snažnijeg od očekivanog rasta koji se predviđa za drugu polovinu 2021. i 2022.\nNajveći rast u 2021, od više od pet procenata, prognozira se Španiji, Francuskoj i Hrvatskoj.\nRast od izmedju četiri i pet procenata imaće Malta, Portugalija, Slovenija, Slovačka i Madjarska. Najmanji rast bruto domaćeg proizvoda u 2021. očekuje se u Holandiji, od 1,8 odsto.\nKomisija navodi da su ekonomske aktivnosti, posle snažnog rasta u trećem kvartalu 2020, ponovo usporile u četvrtom tromesečju zbog drugog talasa pandemije i mera zaključavanja i ograničenja.\nS obzirom da su te mere još na snazi, u prvom kvartalu 2021. u EU se očekuje pad ekonomskih aktivnosti.\nEvropska komisija očekuje da se rast ekonomija nastavi na proleće i dobija na snazi na leto sa napredovanjem vakcinacije i popuštanjem restrikcija uvedenih zbog epidemije. Ekonomskom oporavku EU doprineće i bolje perspektive za globalni rast, navela je Komisija.\nUkazuje se i da posledice pandemije u članicama EU nisu iste, tako da ni brzina oporavka neće biti ista.\nIzvršni potpredsednik Evropske komisije za ekonomiju koja radi za ljude Valdis Dombrovskis rekao je da nova prognoza daje realne nade u vreme neizvesnosti.\n“Snažan evropski odgovor biće ključan za pitanja poput gubitka posla, oslabljenog korporativnog sektora i rastuće nejednakosti. Naš paket za oporavak će podržati ekonomski oporavak, uz vakcinaciju i verovatan rast globalne tražnje”, rekao je Dombrovskis na predstavljanju prognoza.\nEvropski komesar za ekonomiju Paolo Djentiloni upozorio je na rizike za ekonomski rast povezane sa epidemiološkom situacijom.\nFoto: Beta/European Commission/Aurore Martignoni\nDejan Turk ostaje na čelu Vip mobile naredne tri godine\nMask tvitom podigao vrednost još jednog DIGITALNOG NOVČIĆA, začudio i tvorca


Jedan muškarac lakše je povređen u sudaru dva automobila na raskrnici ulica Pribojske i Inženjera Birviša, kažu u niškoj policiji. Juče oko 16 sati niškoj policiji prijavljen je udes u kojem su učestvovala dva automobila niških registarskih… »\nUvoznik Renaulta za Srbiju je na svom sajtu objavio i cene za novi model Megane Conquest. Najjeftiniji Megane Conquest u Srbiji je verzija ZEN TCe 140 EDC, sa 103 kW/140KS, čija redovna cena iznosi 24.990 evra. Uvoznik odobrava i popust u visini od 1.000… »\nUdes na Ibarskoj magistrali, teško povređen vozač motora\nBEOGRAD – U saobraćajnoj nesreći na Ibarskoj magistral teško je povređen vozač motora, prenose mediji. Kako javlja RINA, udes se dogodio u Prislonici kod Čačka kada se automobil marke “reno megan” sudario sa motorom. Vozač automobila… »\nUdes na Ibarskoj magistrali - sudar motora i putničkog vozila FOTO\nNa Ibarskoj magistrali, u selu Prislonica kod Čačka došlo je do saobraćajnog udesa kada se automobil "Reno Megan" sudario sa motorom. Do ove saobraćajne nezgode je došlo kada je vozač automobila pokušao da se sa sporednog uključi na magistralni… »\nSudar “renoa“ i motocikla u Prislonici, ima povređenih\nČAČAK – Na Ibarskoj magistrali, u Prislonici kod Čačka, došlo je do saobraćajnog udesa kada se automobil „reno megan“ sudario sa motorom. Kako prenosi agencija RINA, do ove saobraćajne nezgode je došlo kada je vozač automobila pokušao da… »\nPogledajte kako izgleda mesto nesreće. Pogledajte kako izgleda mesto nesreće. Na Ibarskoj magistrali, u selu Prislonica kod Čačka došlo je do saobraćajnog udesa kada se automobil "Reno Megan" sudario sa motorom. Do ove saobraćajne nezgode je došlo… »\nUžas na Ibarskoj magistrali! Zakucao se motor u automobil, vozač hitno prebačen u bolnicu\nPogledajte kako izgleda mesto nesreće. Na Ibarskoj magistrali, u selu Prislonica kod Čačka došlo je do saobraćajnog udesa kada se automobil "Reno Megan" sudario sa motorom. Do ove saobraćajne nezgode je došlo kada je vozač automobila pokušao da… »\nUdes na Ibarskoj magistrali: Sudarili se motor i putničko vozilo, jedno lice povređeno (FOTO)\nČačak - Na Ibarskoj magistrali, u selu Prislonica kod Čačka došlo je do saobraćajnog udesa kada se automobil "Reno Megan" sudario sa motorom. RINA… »\nČAČAK - U saobraćajnoj nesreći na Ibarskoj magistral teško je povređen vozač motora, prenose mediji. Kako javlja RINA, udes se dogodio u Prislonici kod Čačka kada se automobil marke "reno megan" sudario sa motorom. Vozač automobila pokušao je… »\nBBC News pre 36 minutajoš 9 povezanih


EPSKO OPERSKO DELO AIDA POD VEDRIM NEBOM NA TVRĐAVI 15. SEPTEMBRA | Novi Sad\nPočetna stranica › EPSKO OPERSKO DELO AIDA POD VEDRIM NEBOM NA TVRĐAVI 15. SEPTEMBRA\nU godini kada ceo svet obeležava 120 godina od smrti Verdija, Opera Srpskog narodnog pozorišta na temelјima tog i još dva velika jubileja – 160 godina pozorišta i 150 godina od praizvedbe Aide, izvešće 15. septembra to epsko opersko delo onako kako je kompozitor zamislio, pod vedrim nebom, među zidinama Petrovardinske tvrđave. Operom će dirigovati gost iz Italije Andrea Solinas, nastavlјena je saradnja SNP-a sa mladim i talentovanim reditelјem Aleksandrom Nikolićem, gostom iz Beograda, a koreografiju je uradio Aleksandar Ilić.\nPovodom predstojeće premijere, danas su se na gradilištu trenutno najveće bine na Balkanu, koja je smeštena gde je inače EXIT Main stage, obratili član Gradskog veća za kulturu Dalibor Rožić, pomoćnik ministra za kulturu i informisanje Radovan Jokić, pokrajinska sekretarka za kulturu, informisanje i odnose sa verskim zajednicama Dragana Milošević, upravnik Srpskog narodnog pozorišta dr Zoran Đerić i direktor opere Srpskog narodnog pozorišta Aleksandar Stankov.\n- Siguran sam da će naši, i solisti iz inostranstva, zajedno sa velikim timom koji stoji iza ovog projekta, izneti ovaj vrhunski komad na najbolјi način i da će time Opera Srpskog narodnog pozorišta još malo odskočiti na lestvici, na kojoj se već sada visoko kotira. Ovaj događaj je deo šire priče, Evropske prestonice kulture, Kaleidoskopa kulture i Grad ga je podržao, jer želimo da plasiramo vrhunske kulturne programe. Kultura nas određuje na suštinski način i svako izdvajanje je ustvari investicija čija vrednost nije merlјiva, a koja i te kako doprinosi kvalitetu života – naglasio je Dalibor Rožić.\nDr Zoran Đerić istakao je da će nova sezona SNP-a krenuti u odličnim uslovima s obzirom na to da su u toku čišćenje fasade zgrade, rekonstrukcija klime, postavlјanje dekorativnog osvetlјenja i već za oktobar najavio veliku premijeru baleta Ohridska legenda koji se dugo priprema. Prema rečima Radovana Jokića, ovako ambiciozni projekti su znak da su se ustanove probudile.\n- Aida je jedan od najzahtevnijih muzičko-scenskih projekata i smatramo da je izuzetno hrabro usuditi se na takav korak. Država treba da stane iza poduhvata te veličine i značaja, pa da stimulišemo i druge ustanove da sanjaju velike snove na zadovolјstvo publike – rekao je Jokić.\nPokrajinska sekretarka Dragana Milošević izjavila je da SNP pomera sve granice umetnosti suočavajući se sa velikim izazovima, te tako postavlјa standarde u Evropi i svetu.\n- Rešavamo višedecenijske probleme i ponosna sam što sam član Pokrajinske vlade koja značajna sredstva ulaže u kulturu, što je njeno trajno opredelјenje – zaklјučila je Dragana Milošević.\nInače, Aida je prvi put izvedena u Egiptu, 1871. godine, pre tačno 150 godina, a na sceni Srpskog narodnog pozorišta poslednja premijera tog velikog operskog dela bila je daleke 1982. godine.


You are at:Home»Vesti»Covid-19 otvorio vrata kancelarije budućnosti\nIz kompanije Mars objašnjavaju kako ona izgleda i koje nam promene donosi\n„Kancelarija bi mogla postati centralno mesto gde će zaposleni svraćati i uključivati se u određene zadatke, razmenu ideja ili radi interakcije lice u lice, ali ako će većina njih raditi na daljinu, neće biti potrebe za ličnim stolovima i određenom kancelarijskom opremom“, navela je Zorana Novaković, direktorka ljudskih resursa kompanije Mars za BBA region i dodala da ni sastanci neće biti više isti.\nAko će se pretežno raditi na daljinu i sastajati se samo nekoliko puta godišnje, u kompaniji Mars su zaključili da fizički sastanci tada treba da donesu dodatnu vrednost – da se organizuju izvan kancelarija, na različitim lokacijama, čak i različitim državama ukoliko je u pitanju internacionalna kompanija, i da sadrže elemente timbildinga. Takvi sastanci, ispunjeni neposlovnim temama kao što su zajedničko stvaranje, angažovanost, unapređuju tim, jačaju veze i daju odlične rezultate. To je način na koji je i mnogo pre pandemije kompanija Mars pristupala radu na daljinu u našem regionu, gde su njihovi timovi raspodeljeni u 12 zemalja.\n„Mars zapošljava na daljinu već neko vreme, tako da su razgovori s kandidatima i procena sposobnosti uz pomoć digitalnih tehnologija već deo našeg procesa zapošljavanja“, ističe Zorana Novaković i dodaje da sada pokreću još jedan digitalni alat u našem regionu, koji se odnosi na proces onboardinga, odnosno uvođenja novog zaposlenog u kompaniju i prilagođavanje novom radnom mestu. „Neće biti neophodno fizičko prisustvo rukovodioca ili članova tima kako bi nove koleginice ili kolege počele da rade u Marsu. Ceo proces biće olakšan s obzirom da će mnoge aktivnosti u vezi s uvođenjem u posao biti automatski dodeljene, i digitalno obezbeđene, vodeći nove saradnike kroz proces na daljinu, i pružajući pristup svemu što im može biti potrebno.“.\nCovid-19 Mars rad na daljinu rad od kuće Zorana Novaković


"Srbija mora da ostane konkurentna. Samo tako može da isprati Industriju 4.0" - Biznis Telegraf.rs\n04/03/20 | 19:16 ≫ 14:16\n"Srbija mora da ostane konkurentna. Samo tako može da isprati Industriju 4.0"\nEvropska agenda "Horizont 2020" je pravac kojim treba da krene Srbija, navela je Marija Gabrijel\nUčesnicima 27. Kopaonik biznis foruma danas se putem video poruke obratila Marija Gabrijel, evropska komesarka za inovacije, istraživanje, kulturu, obrazovanje i mlade, koja je poručila da je industrija 4.0, tema ovogodišnjeg foruma, bitna i da predstavlja šansu koju treba "zgrabiti i iskoristiti".\nOna je navela da se moraju podržati privreda i sve njene grane u tranziciji i naglasila da je sistematski pristup bitan, kao i da moramo ostati konkurentni i povećati konkurentnost. Takođe, istakla je da su bitna inovativna rešenja i poručila da je evropska agenda "Horizont 2020" pravac kojim treba da krenemo.\n- Moramo raditi zajedno na građenju vibrantnog, fleksibilnog okruženja - naglasila je Gabrijel, i dodala da fokus treba da bude na inovacijama, novim tehnologijama i donošenju pravih, analitičkih odluka.\nNavela je da se raduje daljem razvoju ove agende i poručila da je potrebno kreirati pametne, tranzicione strategije koje će jasno definisati ciljeve koji će se lagano implementirati.\nEK iznela podatke: Lideri u inovacijama Slovenija, Turska i Srbija\nSnimljen meda kako trči kroz tunel, a u pozadini piči Kebina pesma "Zapaliću pola grada"


vozirs 17 marta, 2021 17 марта, 2021\nPojedinačne uplatnice za sve takse, porez i ostale dažbine koje se plaćaju pri produženju registracije – odlaze u istoriju.\nMUP Srbije od danas prima isključivo jedinstvene uplatnice na kojima su sabrani svi iznosi za plaćanje. To će onemogućiti razne zloupotrebe, ali malo i zakomplikovati život vozačima i tehničkim pregledima, kao i uvek kad se uvodi neki novi sistem.\nKako saznajemo, mnogi imaju problem sa novim sistemom, iako u MUP-u tvrde da su svi tehnički pregledi koji imaju ovlašćenja za izdavanje nalepnica, na vreme dobili neophodna uputstva. A ispred policijskih stanica, opet su redovi za produženje registracije.\nBMW najavio da će Mini postati prva potpuno električna marka ove grupe


(UŽIVO) VUČIĆ NAKON SASTANKA RUKOVODSTVOM “STELANTISA”: “Ovo je nova era”(VIDEO) – Portal za sve nacije i sve generacije\nHome / Uncategorized / (UŽIVO) VUČIĆ NAKON SASTANKA RUKOVODSTVOM “STELANTISA”: “Ovo je nova era”(VIDEO)\nadmin 28 Aprila, 2022\tUncategorized Leave a comment 175 Views\nSastanak je počeo u 8.30 časova, u zgradi Generalnog sekretarijata, saopštila je pres služba predsednika.\nPredsednik Republike Srbije Aleksandar Vučić sastao se danas rukovodstvom kompanije Stelantis, koju predvoditi izvršni direktor Karlos Tavareš.\nPredsednik Aleksandar Vučić je rekao da je ovaj dan neverovatno važan za Srbiju.\n– Mi danas počinjemo potpuno novu eru u investicijama u Srbiju, i u našem ponašanju u budućnosti. Mi smo danas potpisali dogovor o finansiranju električnog automobila koji će se proizvoditi u Kragujevcu. Već od početka 2024. idemo sa proizvodnjom novog modela koji će biti proizvođen u više fabrika. To je neverovatna prilika za Srbiju, da ima tako renomiranog proizvođača – kazao je Vučić.\nOn kaže da smo uvek zaostajali za svetom, ali da ovaj put idemo u korak sa razvijenim zemljama.\n– Ovaj model će biti pravljen za srednju klasu, pristupačan. Ne brinite, neću reći koji je model u pitanju – rekao je Vučić kroz smeh.\nObraćanje izvršnog direktora Tavareša\nNakon što je ministarka privrede Anđelka Atanasković potpisala ugovor sa Tavarešom, obratio se predstavnik Stelantisa.\nPočeo sastanak sa predstavnicima kompanije Stelantis\nPrevious “Bugarska ne bi smela da uzme gas namenjen Srbiji”￼\nNext OD CENA OPREME ZA PRVOMAJSKI URANAK DIŽE SE KOSA NA GLAVI: Izračunali smo koliko vam treba za ONO OSNOVNO, BEZ HRANE I PIĆA


nedelja, 17 novembar 2019\n27 - 28. februar\nU susret 5. martu, Svetskom danu energetske efikasnosti, održavaju se Međunarodi dani energetike i investicija. Učestvuju predstavnici Vlade Republike Srbije, Vojvodine, lokalnih vlasti, kao i eksperti iz tematskih oblasti zastupljenih na stručnom skupu.\nMesto: Kongresni centar "Master" Novosadskog sajma\npozicioniraju temu o klimatskim promenama u svesti javnosti kao jednu od danas najznačajnijih.\n• profesionalci održive energetike\n• predstavnici javnog sektora sa republičkog, pokrajinskog i lokalnog nivoa\n• međunarodne i domaće finansijske i razvojne\n• institucije i organizacije\n• mladi inovatori\nCENTRALNE TEME U 2019. GODINI:\n• Energija sunca\n• Energija biomase\n• Energetska efikasnost u vodosnabdevanju i upravljanju otpadnim vodama\n• Energetski menadžment u lokalnim samoupravama\n• Modeli finansiranja energetskih projekata u lokalnim samoupravama\n• Energetska efikasnost u zgradarstvu\nMEĐUNARODNI DANI ENERGETIKE U 2018 GODINI:\n- Tokom dva dana Međunarodnih dana energetike i investicija, znanja i iskustva razmenilo je oko 2.000 stručnjaka iz Srbije, ali iz Grčke, Mađarske, Belgije, Italije, Češke, Slovenije, Nemačke, Francuske, Republike Srpske.\n- Glavne oblasti koje su obuhvaćene su: Upravljanje vodama, Zelena energija, Javno i privatno partnerstvo i ESCO, Održiva i zelena gradnja, Energetska efikasnost, Klimatske promene.\n- Paralelno sa održavanjem stručnih skupova, održan je i niz prezentacija i radionica kao i prateći izložbeni segment.\nPrijava - Ugovor za izlaganje (EUR)\nProgram dešavanja - rapored panela\nIzveštaj Komisije za dodelu priznanja "Najbolji u energetici"\nDani energetike otvaraju sajamsku godinu\nNajveći forum za inostrane i domaće projekte, Međunarodni dani energetike i investicija (MDEI), jedini skup te vrste u Vojvodini, otvara sezonu sajmova 27. i 28. februara.\nNa Novosadskom sajmu, tokom ove godine, biće održane dobro poznate priredbe, ali i one koje su premijeru doživele u 2018. godini.


Proglašeni najbolji sportisti i klubovi u Lajkovcu | Kolubarske\nNagrađeni sportisti i klubovi (foto: Branko Petrović)\nProglašeni najbolji sportisti i klubovi u Lajkovcu\nNajbolja sportistkinja u prošloj godini je Dragana Tomić, kapiten i najbolji igrač ženskog košarkaškog kluba "Železničar", dok je najbolji sportista kapiten FK "Železničar" Nemanja Radivojević. Godišnjim priznanjem za najbolji klub nagrađen je Košarkaški klub "Železničar", dok su u kategoriji najbolji kolektiv priznanje dobili Planinarsko-smučarsko društvo Ćira i Moto klub TNT. Nagrade i priznanja najboljim sportistima i klubovima.\nDragana Tomić svojim iskustvom igranja koledž košarke u SAD predvodi mlade košarkašice Železničara u drugoligaškom takmičenju, doprinoseći popularnosti ovog sporta među mladima. Nemanja Radivojević je u "Železničaru" od sedme godine, iako još uvek mlad kapiten je srpskoligaša i najvećeg fudbalskog kluba u Lajkovcu.\nKK "Železničar" sa velikim entuzijazmom neguje mušku i žensku košarku, radeći intenzivno i sa mlađim selekcijama. PSD "Ćira" je iz godine u godinu sve aktivniji, organizujući brojne akcije, uključujući i puno dece u pešačenje i planinarenje. Moto klub TNT je postao prepoznatljiv po organizaciji humanitarnih akcija (svake godine dodeljuju paketiće deci u vrtiću) i organizaciji letnjeg bajkerskog kampa na Kolubari čime promovišu svoj kraj.\nNagrđeni sa predstavnicima Opštine (Foto: Branko Petrović)\nPredsednik Opštine Andrija Živković je rekao da je opština Lajkovac u ovoj godini izdvojila 20 miliona dinara za rad sportskih klubova i poručio da "ulaganje u sport i ulaganje u mlade, jeste ulaganje u budućnost".\nDodao je da je Lajkovac poslednjih godina postao prepoznatljiv po ulaganju u sportsku infrastrukturu i razvoj sporta.\n"Krajem prošle godine započeta je izgradnja bazena, očekujemo uskoro potpuni završetak teniskih terena u blizini Hale sportova, gradi se novi fudbalski teren u Pepeljevcu, planirali smo za 2017. izgradnju terena sa veštačkom travom i atletskom stazom. Ponosni smo na izgradnju sportske infrastukture i razvoj sporta u našoj opštini, rado ćemo nastaviti da na tome i ubuduće radimo", rekao je Živković.\nPredsednik Sportskog saveza Bojan Bogdanović izjavio je da se Opština Lajkovac odgovorno ponaša prema svojim građanima obezbeđujući im odlične uslove za bavljenje sportom, što je doprinelo povećanom interesovanju mladih za sport i boljim rezultatima u pojedinim sportovima.\nNagrade sportistima i klubovima dodeljene su sinoć na svečanosti proglašenja najboljih u 2016. godini u organizaciji Sportskog saveza Lajkovca, koji je tradicionalnom dodelom godišnjih nagrada za sport i prigodnim koktelom obeležio pet godina postojanja.\nPodaci Agencije za bezbednost saobraćaja Pre 4 sati 31 minuta\nNa sportskom terenu iza zgrade opštine Pre 2 sati 25 minuta\nU Dom zdravlja stiglo 3.000 vakcina, najviše do sada Pre 58 minuta


Ombudsmeni BiH: Važno je pružiti veću podršku porodicama s djecom | B1 TV\nOmbudsmeni BiH: Važno je pružiti veću podršku porodicama s djecom\nOmbudsmeni Bosne i Hercegovine Ljubinko Mitrivić, Jasminka Džumhur i Nives Jukić pohvalili su napore Federalnog ministarstva rada i socijalne politike u cilju donošenja novog Zakona o podršci porodicama sa djecom i uspostavljanja socijalno pravičnijeg i fiskalno funkcionalnijeg sistema zaštite porodice s djecom, sa posebnim naglaskom na izjednačavanje prava djece u Federaciji BiH.\nOmbudsmeni ističu da je izuzetno važno pružiti veću podršku porodicama s djecom, posebno kroz ostvarivanje dva osnovna prava – prava na dječji dodatak i prava na novčanu pomoć porodilji koja nije u radnom odnosu. Također, ombudsmeni su mišljenja da bi federalnim zakonom bilo značajno osigurati minimum osnovnih prava iz oblasti zaštite porodice s djecom, dok bi dodatna i izvedena prava u cijelosti bila data u nadležnost kantonima i jedinicama lokalne samouprave.\nSmatraju potrebnim uspostaviti moderan sistem socijalne zaštite usklađen sa mogućnostima društva, zasnovan na ljudskim pravima i jednakim mogućnostima, te ističu da bi Zakon o podršci porodicama sa djecom sasvim sigurno unaprijedio postojeće stanje, saopćeno je iz institucije Ombudsmena za ljudska prava BiH.\nOmbudsmeni podsjećaju i na Specijalni izvještaj o stanju zaštite majke i materinstva na području Federacije BiH, a koji sadrži pregled stanja materinske zaštite, speficifično finansijskog aspekta porodiljskih naknada, sa preporukama o optimalnom rješenju i preporukama za moguća rješenja finansiranja porodiljskih naknada i dječijeg doplatka.\nNaredni članakListe poslodavaca i kandidata po Javnom pozivu za učešće u IX Program sufinansiranja obavljanja stručnog osposobljavanja


Atanasković: Interesovanje investitora za SRB ne opada\nTanjug 18. novembra 2020. 12:08\nBEOGRAD – Nalazimo se u izazovnim vremenima, ali svi ekonomski pokazatelji govore da je Srbija na dobrom putu i da spada u red zemalja sa većom otpornošću u trenutnoj globalnoj krizi, izjavila je ministarka privrede Anđelka Atanasković.\nOna je na Re samitu Privredni rast-domaće i strane investicije u organizaciji Adria medija grupe i Privredne komore Srbije naglasila da to da smo na dobrom putu pokazuje i činjenica da uprkos krizi izazvanoj pandemijom korona virusa interesovanje stranih investitora za Srbiju nije opalo.\n„Očekujemo da direktne strane investicije u Srbiju ove godine budu veće od dve milijarde evra. To sve pokazuje da smo na pravi način sproveli hrabre reforme i ojačali našu ekonomiju kao i da je značajna promena investicionog okvira imala efekte,“ istakla je ona.\nMinistarka je naglasila da investitori prepoznaju da je Srbija danas dobro mesto za razvoj biznisa, sa dobrim ekonomskiom ambijentom i političkom stabilnošću.\nPrema njenim rečima, Ministarstvo privrede će nastaviti da radi na daljem razvoju i modernizaciji Srbije kao investicione lokacije.\n„Nastavićemo sa aktivnom politikom privlačenja domaćih i stranih investitora koji imaju ista prava i obaveze a fokus ćemo posebno staviti na dovođenje što većeg broja visoko tehnoloških kompanija“, najavila je ministarka Atanasković.\nOna je podsetila da je pored jačanja potrošnje građana, izvoza srpskih proizvoda na inostrana tržišta, rast koji je Srbija ostvarila u prethodnom periodu zasnovan na novim investicijama.\n„Zato od te politike ne odustajemo“, naglasila je.\nKako je navela, nove investicije u Srbiji su otvorile brojne fabrike i pokrenule čitave lance domaćih dobavljača i proizvođača, a samim tim i otvorile brojna radna mesta.\nMinistarka je naglasila da je važno istaći da upravo strani direktni investitori donose pozitivnu poslovnu praksu, unose novi kvalitet u srpsku privredu i obavezuju domaće privrednike koji se nalaze u lancu dobavljača da budu kvalitetniji i podignu svoje standarde.\nGovoreći koje će industrije imati zamah u narednom periodu napomenula je da pažnju treba obratiti na dva bitna globalna trenda.\n„U svetu će rasti sve što ima veze sa digitalizacijom različitih sfera života, a digitalna komponenta preuzima primat u strukturi vrednosti svih proizvoda. Drugi bitan trend je trend održivosti tj. energetska efikasnost, ponovna upotreba resursa, cirkularna ekonomija, klimatske promene i firme koje se bave rešenjem u ovoj oblasti će rasti“, ukazala je ministarka Atanasković.\nIstakla je da je najvažnije za srpske firme da digitalizacija i održivost budu ključevi buduće konkurentnosti, jer se i u svim tradicionalnim granama prerađivačke industrije menjaju zahtevi potrošača.\nZato je, naglasila je ona, veoma važno uhvatiti talas i naše tradicionalne industrije kao što su metalski kompleks, poljoprivreda, građevinarstvo prilagoditi ovim trendovima.


16.08.2018 10:33 | Nebojša Tomašević\nHan Pijesak - Enver Lilić (41), koji je optuživan za terorizam i povezivan sa selefijama, i Hilmo Hodžić (45), obojica iz Han Pijeska, uhapšeni su juče u policijskoj akciji “Nišan” zbog posjedovanja velike količine naoružanja i vojne opreme, saznaje “Glas Srpske”.\nU okviru akcije pretresene su kuće osumnjičenih u mjestima Gođenje i Podžeplje kod Han Pijeska.\nIzvor blizak istrazi je kazao da je u njihovim kućama pronađen arsenal oružja, kojim se mogla naoružati manja vojna četa.\n- Pronađeno je više automatskih i poluautomatskih pušaka, redenici, veća količina municije, kao i više optičkih nišana. Pronađene su i malokalibarske i lovačke puške, nož i druga vojna oprema - kazao je ovaj izvor.\nPrema njegovim riječima, pokrenute su i provjere s ciljem utvrđivanja da li su osumnjičeni preprodavali oružje ili je ono trebalo da bude upotrijebljeno u druge svrhe.\n- S obzirom na to da je Lilić hapšen i povezivan s terorizmom i selefijama, pretpostavlja se da je oružje bilo namijenjeno prodaji ili korišćenju u krivičnim djelima. Ipak, to će biti utvrđeno istragom, jer nije isključena ni mogućnost da je to oružje zaostalo iz rata - kazao je ovaj izvor “Glasa Srpske”.\nIz Policijske uprave Istočno Sarajevo, navodeći inicijale uhapšenih, potvrdili su hapšenje osumnjičenih u Han Pijesku.\n- E. L. i H. H. uhapšeni su zbog nelegalnog posjedovanja veće količine oružja i municije. Inspektori su na terenu došli do saznanja da pomenuta lica u objektima koje koriste drže oružje i municiju. Pokrenuta je akcija i to se na kraju pokazalo kao tačno - rekli su u policiji ne navodeći druge detalje.\nAkcija “Nišan” izvedena je u saradnji sa pripadnicima Uprave za borbu protiv terorizma i ekstremizma MUP-a Republike Srpske. U policiji su naveli da osumnjičenima za sada na teret stavljaju krivično djelo nedozvoljena proizvodnja i promet oružja ili eksplozivnih materija.\nUhapšeni Enver Lilić iz Han Pijeska ranije je sumnjičen da je organizovao odvođenje pojedinaca na strana ratišta. Protiv njega i još 11 osoba Tužilaštvo BiH 2015. godine podiglo je optužnicu zbog terorizma. Njima je na teret stavljeno da su bili članovi organizovane terorističke grupe koja je nezakonito učestvovala u oružanim sukobima na području Sirije i Iraka. Svi optuženi bili su članovi selefijske zajednice u BiH i prihvatili su ideologiju Islamske države.\nAkcija “Nišan” traje već duže vrijeme, a do sada je MUP RS sproveo više akcija radi suzbijanja šverca naoružanja. Tokom aprila pronađeno je 14 kilograma eksploziva i arsenal oružja pretresom kuća M. M. (48) i M. M. (33) u selu Šepirice na Vlašiću kod Kotor Varoša. Polovinom februara privođen je N. C. (22) iz Gacka kod koga je pronađeno više pušaka i municije. Krajem septembra prošle godine u Laktašima je uhapšen Miroslav Ilić nakon što je u njegovom stanu pronađena veća količina oružja.


Računovodstvena načela | Studenti.rs\nDodao: tsnya96 dana 25/10/18 • Svrstano u: Seminarski radovi,Turizam/Ugostiteljstvo\nIme predmeta: Računovodstvo u turizmu • Ime profesora: - • Školska godina: 2017 •\nRačunovodstvo se najčešće definiše kao proces prikupljanja, sredjivanja, obrade i čuvanja podataka o ekonomskim aktivnostima poslovnih subjekata i finansijskog izveštavanja o prinosnom imovinskom i finansijskom položaju preduzeća. Računovodstvo predstavlja praktičnu aktivnost koja se obavlja u preduzeću u okviru zasebne organizacione jedinice, a u skladu sa zakonskim propisima, profesionalnom regulativom i opštim aktima privrednih subjekata. U nekim slučajevima za privredne subjekte ovu aktivnost mogu obavljati posebna (druga) privredna društva ili preduzetnici koji su registrovani za pružanje računovodstvenih usluga. Najčešće se preduzetnici i privredna društva registovana za obavljanje ovih delatnosti sreću pod nazivom računovodstvene agencije.\nRačunovodstvene poslove može obavljati samo jedan zaposleni – računovođa, što je slučaj u malim preduzećima. U srednjim ili velikim preduzećima ove aktivnosti obavlja grupa ljudi organizovanih u više jedinica (sektora, odeljenja, službi). I u slučajevima kada je vođenje računovodstva povereno drugom privrednom društvu ili preduzetniku, rukovodstvo pravnog subjekta i odgovorno lice u pravnom subjektu odgovorni su za vođenje poslovnih knjiga i sastavljanje finansijskih izveštaja u skladu sa zakonom.\nIstraživački rad o Wyndham korporaciji


Informišite se pre putovanja\nsreda, 04 septembar 2019.\n„Dve tone narkotika, uglavnom marihuane, dva miliona evra, oko 10 kg zlata, to je učinak naših carinika kada je reč o ovogodišnjim zaplenama. Takođe carinici su sprečili i oko 950 migranata da ilegalno pređu granicu“, rekla je novinarka emisije „Јutro“ najavljujući Andriju Raičevića, dugogodišnjeg carinika sa Aerodroma Nikola Tesla, koji je bio gost TV Prva.\n„Šverca je uvek bilo i uvek će ga biti, a švercuje sve ono na čemu može dobro da se zaradi, tu nema pravila“, rekao je Raičević odgovarajući na prvo pitanje, o tome šta carinici najčešće zaplenjuju. On je dodao, da su to najčešće narkotici, oružje, razna skupocena roba, zlato, antikviteti, garderoba i tehnika.\nNa pitanje kako carinicima polazi za rukom da „odvoje žito od kukolja“ i prepoznaju one koji imaju nešto sakriveno, Raičević je odgovorio da je za to neophodno pre svega dugogodišnje iskustvo, ali da se carinski službenici ne oslanjaju isključivo na njega, jer raspolažu i najmodernijom tehnikom.\n„Na ispostavi Aerodrom Beograd imamo najsavremeniji rentgen za ručni prtljag koji nam je od velike pomoći, jer kada kofer prođe kroz njega sadržaj se vidi kao na dlanu. Naravno, prethodno priđete putniku i nakon intervjua sa njime odlučite, da li je uopšte potrebno raditi kontrolu. Drumski prelazi imaju neke svoje specifičnosti, znate i sami šta se sve može sakriti u fabričke ili specijalno dograđene šupljine vozila, ali i tamo takođe postoje mobilni skeneri, od čijih zraka, koji prodiru kroz 30 sentimetara debeo čelik se teško nešto može sakriti. Analiza rizika je ono što u svom radu koriste svi carinski službenici kako bi pravilno selektovali one putnike koje svakako treba detaljno pregledati“, objasnio je on.\nKako su zaplene zlata česte, a opravdanje da se radi o ličnom nakitu još češće, novinarku je zanimalo, na koji način carinik procenjuje šta je to lični nakit?\n„Carinskim zakonom je definisano da je lični nakit ono što se nosi na sebi. To naravno ne znači da možete da se pojavite na prelazu sa kilogram zlata na sebi. Uz uvažavanje svih kulturoloških razlika to je neka umerena i logična količina nakita: nekoliko lančića, narukvica, prstenja, ali ono što mi najčešće otkrivamo uglavnom je bilo sakriveno“, pojasnio je Raičević.\nOn je takođe rekao da se roba koja je predmet carinskog prekršaja privremeno zadržava, a da o njenoj daljoj sudbini odlučuje nadležni prekršajni sud.\n„Kada se odlukom suda roba trajno oduzme, ona se prodaje na carinskim licitacijama, a na taj način ostvarena sredstva se slivaju u džavni budžet. Naravno, sa izuzetkom narkotika, cigareta ili falsifikata, koji se uništavaju“.\nU razgovoru o carinskim propisima bilo je reči o povlastici za domaće državljane koja im omogućava da bez plaćanja dažbina u zemlju unesu robu čija vrednost ne prelazi 100 evra, kao i o nekim novinama u vezi sa ograničenjima količine duvana i duvanskih proizvoda koje se mogu uneti u našu zemlju.\n„Po novom Carinskom zakonu koji je stupio na snagu 17. juna ove godine limiti na ovu vrstu robe su se promenili, tako da sada možete da unesete u zemlju 50 cigareta, 10 cigara, 25 cigarilosa i 50 grama duvana. Ili 250 grama svih pomenutih proizvoda u kombinaciji“, rekao je Andrija Raičević na kraju, uz preporuku putnicima koji nisu sigurni da li imaju nešto što podleže plaćanju uvoznih dažbina, da na Aerodromu Nikola Tesla uvek izaberu crveni kontrolni prolaz, pa da u razgovoru sa carinikom otklone sve eventualne nedoumice.\n„Kako bi im putovanje ostalo u što lepšem sećanju i proteklo bez bilo kakvih neprijatnosti putnici bi trebali pre putovanja da se informišu o svojim pravima i obavezama, što mogu učiniti i putem sajta Uprave carina, gde su ove informacije date detaljno i sažeto“.


EXPRES - ZSO nije formirana - negativna poruka Srbima i EU\nZSO nije formirana - negativna poruka Srbima i EU\nNJUJORK - Ministar spoljnih poslova Ivica Dačić izjavio je da je Srbija posvećena dijalogu Beograd i Prištine i naglasio značaj Zajednice srpskih opština, koja uprkos Briselskom sporazumu još nije formirana, što, kako je istakao, predstavlja negativnu poruku i srpskoj zajednici i EU.\nIako su svi izveštaji generalnog sekretara UN prepoznavali potrebu što skorijeg formiranja ZSO, to do danas nije realizovano, rekao je ministar, podsećajući da je, umesto toga, uveden novi elementa u vidu uključivanja tzv. Ustavnog suda Kosova u preispitivanja i de facto izmene Briselskog sporazuma.\nTo je negativna poruka srpskoj zajednici, ali i EU kao posredniku i UN, istakao je Dačić.\nOn se osvrnuo i na porast verskog ekstremizma na Kosovu i Metohiji, u proteklom periodu koji je, kako je ocenio, dostigao je najviši nivo u regionu.\n"Radikalne islamističke strukture, podržane od strane značajnog broja verskih službenika/imama zvanične Islamske zajednice Kosova i Metohije i pojedinih međunarodnih i lokalnih islamskih organizacija i udruženja, te njihova povezanost sa stranim borcima u Siriji i Iraku, kojih je, ako se izvrši poređenje sa brojem stanovnika islamske veroispovesti, otišao najveći broj iz regiona Balkana, ukazuje na postojanje visokog nivoa pretnje od izvršenja terorističkih akata", naveo je Dačić.\nPrema njegovimm rečima, radikalizacija političkih prilika i pogoršanje bezbednosne situacije usled eskalacije političkog i verskog ekstremizma, predstavljaju pretnju za sve žitelje Kosova i Metohije, a po pravilu su najugroženiji povratnici u nacionalno mešovitim sredinama.\n"To zahteva dodatne mere na planu jačanja bezbednosti Srba i pripadnika nevećinskih zajednica koji su, kako i ovaj izveštaj navodi, redovne mete i žrtve etnički motivisanih napada" naveo je Dačić.\nPoseban razlog za zabrinutost je, kako je dodao, prisustvo elemenata terorizma i delovanje radikalizovanih ekstremista u vidu povratnika sa ratišta na Bliskom Istoku na Kosovu.\nU samom Izveštaju govori se o hapšenjima i podizanju optužnica protiv većeg broja kosovskih Albanaca zbog sumnje u povezanost sa terorističkim organizacijama, podsetio je on.\n"U izveštajnom periodu bilo je više slučajeva ispisivanja grafita "ISIS" na kućama Srba, na zidovima objekata SPC i pored puteva. Podsetiću i na slučaj hapšenja četvorice naoružanih islamista krajem januara ispred kapija manastira Dečani, bisera srpske, evropske i svetske duhovne i kulturne baštine, koji se nalazi i na Uneskovoj Listi svetske baštine u opasnosti", istakao je ministar.\nOn je ukazao i na položaj srpske i manjinskih zajednica južno od Ibra. ocenivši da je nužno da periodični izveštaji reflektuju i njihovu situacij.\n"Zanemarivanje ljudskih prava i problema sa kojima se susreću manjinske zajednice širom Kosova dodatno doprinosi njihovom osećaju izolovanosti, zapostavljenosti i bezizglednosti. Zato predlažem da se u naredni izveštaj uključi i iscrpan pregled situacije u kojoj se nalaze pripadnici ovih zajednica južno od reke Ibar", rekao je Dačić.\n"Složićete se da bi bilo vrlo ilustrativno videti statistiku o procentualnom rešavanju zločina i naknadi štete za krivična dela izvršena protiv Srba, uključujući ubistva. Podsetiću da je broj pravosnažno osuđenih izvršilaca ubistava za više od 1.000 Srba, od 1999. godine do danas, i dalje nula". rekao je Dačić.\nDačić je istakao da je angažman UNMIK-a za Republiku Srbiju od izuzetne važnosti, jer je u pitanju misija u koju srpsko stanovništvo ima najviše poverenja, ali i misija koja je garant statusne neutralnosti međunarodnog prisustva u Pokrajini, u skladu sa rezolucijom SB UN 1244 (1999).\nMore in this category: « Masovno pokrštavanje izbeglica u Nemačkoj\tČitaku: Pomirenje moguće tek kada Srbija prizna ratne zločine »


VUČIĆ: Kosovo dobija svoju vojsku u novembru!\nOktobar 30, 2018 Oktobar 30, 2018 ŽURNAL\nTo će biti učinjeno 28. novembra, kada se obeležava Dan albanske zastave, rekao je predsednik.\n“Imam saznanja da će 28. novembra biti formirana kosovska vojska”, rekao jeVučić.\nNa sednici je bilo reči o projektima koji su dogovarani prilikom poslednje posete Kosovu i Metohiji, a na početku obraćanja predsednik Vučić je objasnio da će u narednih 18 meseci biti uloženo više od 6 milijardi dinara za naše ljude na KiM nego do sada.\n“Čeka nas težak mesec kada je reč o KiM, ja sam veoma zabrinut. Poslednja stvar u nizu je obaveštenje koje sam dobio iz EMS-a da pokušavaju na silu da je otmu, da nam uskrate prenos energije od Novog Pazara do severa Kosova. Nikada nije bilo moguće da to urade bez saglasnosti Srbije.\n“Albanci na KiM imaju nameru da Dan zastave Albanaca, a imaju svi jednu zastavu, proslave i obeleže stvaranjem Vojske Kosova suprotno i njihovom Ustavu i svim međunarodnim sporazumima, i Rezolucije 1244, i kumanovskog sporazuma, i Brisleskog sporazuma i dogovora briselskog koji imamo sa NATO”, rekao je Vučić na pres konferenciji posle sednice Vlade Srbije sa Srbima sa KiM.


U partnerstvu sa Warner Bros. Consumer Products, Sarajevski kiseljak će osvježiti brojne fanove nezaboravnim okusom Sky Cole i uzbuđenjem zbog nastupajućeg prikazivanja Aquamana koji dolazi u kina krajem godine.\nDavor Čičić, direktor Sektora prodaje i Sektora marketinga i razvoja Sarajevskog kiseljaka, rekao je: „Mi u Sarajevskom kiseljaku smo veoma zadovoljni nastavkom partnerstva sa kompanijom Warner Bros. Sky Cola na kojoj su predstavljeni Justice League superheroji je naišla na dobar prijem i privukla veliku pažnju fanova. Vjerujemo da će limitirana edicija sa pakovanjem na kojem je predstavljen Aquaman biti još jedan hit Justice League u maloprodaji.”\nPredstavnik Warner Bros. Consumer Products Francois Simonetta je također izjavio: „Zahvaljujući Sarajevskom kiseljaku, Justice League franšiza je popularnija više nego ikada, ne samo u Bosni i Hercegovini nego i u cijelom regionu. Pronašli smo pouzdanog partnera s kojim želimo sarađivati, što nam omogućava da zabavimo fanove Sky Cole, kao i fanove Justice Leaguea.”\nSaradnja dviju kompanij donijet će nova i uzbudljiva iznenađenja u budućnosti na koja će svi čekati s nestrpljenjem.


Bujanovac: Protest zbog spomenika Žandarmeriji\nPredstavnici albanskih partija sa juga Srbije održaće u Bujanovcu protest pod motom "Zajedno protiv spomenika srpske Žandarmerije u Lučanima". Kako su najavile albanske političke partije, protest će početi u 13 sati, a u organizaciji učestvuju i Nacionalni savjet Albanaca i Odbor za ljudska prava.\nMjesna zajednica Lučane, u kojoj živi isključivo albansko stanovništvo, zatražila je uklanjanje spomenika koji je podigla Žandarmerija svojim poginulim pripadnicima koji su nastradali u NATO bombardovanju i kasnije u oružanim sukobima sa pripadnicima Oslobodilačke vojske Preševa, Medveđa i Bujanovca.\nInicijator okupljanja, lider desničarskog Pokreta za demokratski progres Jonuz Musliu rekao je za B92 da će Albanci tražiti danas da se taj spomenik, koji je nedavno podignut između sela Lučane i Dobrosin, skloni.\n„Nema ni jedan razlog da Žandarmerija baš tu podiže spomenik, zbog čega ćemo danas, sa protesta u Bujanovu, uputitu zahtjev režimu u Beogradu da se taj spomenik ukloni“, izjavio je Jonuz Musliu\nOn tvrdi da je izgradnja ovog spomenika počela prije onog u Preševu, i da je sve urađeno bez potrebnih pisanih odobrenja lokalne samouprave u Bujanovcu.Spomenik doživljavaju kao provokaciju za Albance.


Predstavljanje studije o proširenju EU u vreme pandemije | EurActiv Serbia\nNemački savet za spoljne odnose (DGAP) organizuje onlajn okrugli sto na kojem će biti predstavljena studija "Prelomni trenutak: Proširenje EU u jugoistočnoj Evropi u vreme pandemije", u utorak, 20. oktobra, u 16.00 na ZOOM platformi.\nAutori analize ističu da EU mora brzo da ponudi članstvo u svojim političkim institucijama za šest zemalja jugoistočne Evrope, koje su već "de facto" integrisane u EU kroz ekonomske, bezbednosne i međuljudske veze.\nU studiji se sagledava kako je pandemija uticala na okruženje, prikazuje se kakva je saradnja unutar regiona i razmatra povećan "spoljni" uticaj na njega. Takođe se daju preporuke za konkretne i efikasne mere za unapređenje procesa proširenja u jugoistočnoj Evropi.\nNa okruglom stolu će govoriti autori studije:\nMateo Bonomi, naučni saradnik, Institut za međunarodne odnose, Rim\nAlbana Merja, istraživačica, Tirana\nTerezija Teglhofer, saradnica, DGAP\nDušan Reljić, direktor briselske kancelarije Nemačkog instituta za međunarodnu saradnju i bezbednost, Berlin\nStudija je urađena na inicijativu bivšeg ministra spoljnih poslova Albanije Ditmira Bušatija, a sprovedena je u saradnji sa kancelarijom Fondacije Fridrih Ebert u Tirani.


U okolini centara za socijalni rad povećati broj policijskih patrola | Beogradske vesti\nPotpredsednik Vlade Republike Srbije i ministar unutrašnjih poslova Nebojša Stefanović poručio je danas, povodom dvostrukog ubistva u Centru za socijalni rad u Rakovici, da će tražiti najoštriju kaznu za počinioca, kao i da će država odmah preduzeti određene mere kako bi smanjila rizik od ovakvih nesreća.\nStefanović je na vanrednoj konferenciji za novinare u Palati Srbija, tim povodom rekao da će se u najskorije vreme u okolini centara za socijalni rad povećati broj policijskih patrola, da će fizičko obezbeđenje u centrima biti povećano, kao i broj zaposlenih u tim ustanovama.\nTakođe, on je dodao da će biti pooštreni i uslovi za viđanje dece.\nDoneće se određena vrsta propisa da bi se ocenilo da li roditelj može da se nađe u takvom prostoru i na koji način će biti organizovano viđanje deteta, objasnio je on.\nPrema njegovim rečima, radiće se odmah na boljoj koordinaciji sudova i centara za socijalni rad, a veoma je važno blagovremeno obaveštavanje policije u situacijama gde postoji rizik.\nPotpredsednik Vlade i ministar unutrašnjih poslova istakao je da je dobro obaveštavanje od presudnog značaja u svakoj situaciji gde postoji sumnja na rizično ponašanje.\nStefanović je naveo i da izuzev najoštrijih kazni ne postoji drugi način da društvo pošalje jasnu poruku nasilnicima i da im pokaže da naša deca i žene moraju biti zaštićena i ne smeju biti žrtve.\nNajoštrije osuđujemo ovaj monstruozni zločin i tražimo najtežu kaznu, poručio je Stefanović.\nPrevious post:Karađorđeva kapija\nNext post:MUP da osigura bezbednost u centrima za socijalni rad


Otvoren rekonstruisani prostor Službe izabranih doktora za odrasle u Domu zdravlja Kotor - CdM\nOtvoren rekonstruisani prostor Službe izabranih doktora za odrasle u Domu zdravlja Kotor\nU kotorskom Domu zdravlja rekonstruisan je i modernizovan kompletan prostor Službe izabranih doktora za odrasle, nabavljena savremena oprema, čime su obezbijeđeni kvalitetni uslovi, kako za rad zaposlenih tako i za boravak pacijenata, a vrijednost investicije je oko 120 hiljada eura.\nTo je poručio direktor Doma zdravlja Kotor, Igor Kumburović, navodeći da mu je veliko zadovoljstvo što je premijer Duško Marković danas obišao rekonstruisani prostor organizacione cjeline izabranih doktora za odrasle.\nMarković je kazao da objekat Doma zdravlja pokazuje da je Crna Gora u svojoj zdravstvenoj politici oslonjena na ono što je najvažnije za njene građane, a to je zdravlje.\nKumburović je rekao da su investicijom vrijednom oko 120 hiljada eura zaokružene aktivnosti u cilju modernizacije i opremanja Doma zdravlja Kotor.\n“U proteklom periodu u potpunosti smo rekonstruisali sve segmente naše ustanove i time značajno unaprijedili i uslove za rad i kvalitet zdravstvenih usluga“, istakao je Kumburović.\nKazao je da su ponosni na pedijatriju, ginekologiju, specijalističke ambulante, „a sada na Službu izabranih doktora za odrasle“.\nKumburović je istakao da je rekonstruisan i modernizovan kompletan prostor površine 550 metara kvadratinih, nabavljena savremena oprema čime su, kako je dodao, obezbijeđeni kvalitetni uslovi, kako za rad zaposlenih tako i za boravak pacijenata.\n“Finansiranje, ove za nas veoma značajne investicije, obezbijedili smo iz sopstvenih sredstava i jednim dijelom iz budžeta Fonda za zdarvstveno osiguranje. Završena je komplenta rekonstrukcija sanitarnih prostorija sa zamjenom vodovodnih i kanalizacionih instalacija, elektro i telekomunikacionih instalacija. Urađeni su novi plafoni i medicinski podovi”, naveo je Kumburović.\nKompletan prostor je, kako je rekao, opremljen novim mobilijarom i medicinskim aparatima, a i prilaz je rekonstruisan.\n“Iskoristiću priliku da se zahvalim Vladi Crne Gore, Ministarstvu zdravlja i Fondu za zdravstveno osiguranje, koji su sa puno razumijevanja i senzibiliteta podržali sve naše projekte. Posebnu zahvalnost upućujem Opštini Kotor i predsjedniku Željku Aprcoviću, jer su u proteklom periodu, svojim donacijama, opremili sva tri parking prostora u krugu Doma zdravlja i oplemenili zelene površine, dok su za adaptaciju sanitarnih prostorija donirali pet hiljada eura. Ukupna vrijednost radova, koje je finansirala Opština je 30 hiljada eura”, kazao je Kumburović.\nVelika podrška je, kako je istakao, stigla i od zaposlenih koji su se u otežanim uslovima, tokom radova, trudili da pacijenti dobiju kvalitetnu zdravstvenu uslugu.\n“Naši sugrađani su imali razumijevanja i strpljenja i shvatili su da sve radimo zbog njih, što nam potvrđuju njihove svakodnevne pohvale, poruke podrške i povjerenja na čemu im se posebno zahvaljujem. Sve to nas obavezuje da nastavimo da unapređujemo našu ustanovu i ostvarujemo još bolje rezultate, kako bi naši sugrađani i brojni turisti u najsavremenijim uslovima dobili najkvalitetniju zdravstvenu uslugu”, rekao je Kumburović.\nTagsDom zdravlja Kotor Duško Marković Igor Kumburović otvaranje\nVala se mogla i jedna trafika\nIma li turista u Kotoru ???


Do 2021. godine utrostručiće se broj modela električnih automobila - BIGportal.ba\n19 Jula, 2019 19 Jula, 2019 069\nEuropean enviroNmental lobby group očekuje da će korisnici u Evropi uskoro imati tri puta veći izbor nego danas prilikom kupovine električnih automobila.\nBroj dostupnih modela već neko vreme u stagnaciji, prvenstveno zbog nedovoljno razvijene infrastrukture za punjenje baterija i visoke cene električnih automobila.\nIstraživanje pokazuje da će, prema najavama proizvođača, do 2021. godine na tržištu biti ponuđeno 210 modela električnih automobila, dok ih je krajem 2018. godine bilo dostupno ukupno 60. Od toga, očekuje se da će u ponudi biti 92 potpuno električna modela automobila i 118 hibridnih modela. To će dovesti i do snižavanja cena, pa će električni automobili biti znatno dostupniji korisnicima, što će ubrzati prelazak sa benzinskih ili dizel zasnovanih modela.\nAko se ostvari ovo predviđanje, veruje se da će do 2025. godine 22 odsto proizvedenih vozila biti električno, što će omogućiti i da proizvođači lako ostvare cilj koji je postavila EU (da do 2025. godine emisija CO2 bude manja od 95g/km). Najveće fabrike za proizvodnju električnih vozila biće u državama koje imaju najrazvijeniju auto industriju (u Nemačkoj, Francuskoj, Španiji i Italiji).\nMinistar unutrašnjih poslova slovenije najavio najgori scenario: Moguće slanje jedinica „Frontexa“ na granicu BiH\nVolvo najavio smanjenje fiksnih troškova\nSupruga El Čapa ponovo uhapšena zbog trgovine drogom


Da li će dobar rod kukuruza pokrenuti srpsku poljoprivredu? - Bolja Zemlja\nDa li će dobar rod kukuruza pokrenuti srpsku poljoprivredu?\nPoljoprivredni stručnjaci i ekonomisti smatraju da bi ovogodišnji dobar rod kukuruza mogao da pokrene celokupnu poljoprivrednu proizvodnju i da utiče na rast bruto domaćeg proizvoda od 1 do 1,2 odsto.\nKako smatra poljoprivredni stručnjak Milan Prostran očekuje se da bi vrednost poljoprivredne proizvodnje ove godine mogla biti oko 5,5 milijardi dolara.\nUkoliko poljoprivredna sezona ove godine bude završena bez vremenskih neprilika, poljoprivreda bi ove godine mogla da proizvede za milijardu dolara više robe nego lani-rekao je Prostran za Betu.\nPrema Prostranovim rečima ovogodišnji prinosi kukuruza bi ove godine trebalo da budu oko 7-8 miliona tona, ako do berbe ne bude nekih vremenskih nepogoda.\nOve godine je pod kukuruzom zasejano oko 900.000 ha, a uticaj poljoprivrede na BDP bi svakako bio veći da nisu uništeni prerađivački kapaciteti i da može da se preradi barem polovina od ovogodišnjeg roda voća-zaključio je Prostran.\novogodisnji dobar rod kukuruza\nPrethodni tekstNe zaboravite! Staro saće se mora zameniti!\nSledeći tekstŠta će biti sa breskvama i nektarinama koje ne mogu za Rusiju?


Put do pakla i dobre namere - Vojvodina ICT Cluster\nBlog, Novosti, Saopštenja, Uncategorized @sr\nMilan Šolaja , 26. marta 2018.\nNakon žestoke reakcije IT zajednice na vest o subvencijama u Novom Sadu, premijerka Srbije, Ana Brnabić, i dalje smatra da nema razloga za zabrinutost i iznela je nekoliko argumenata s tim u vezi. Njena reakcija je bila veoma štura i nadamo se da ćemo brzo čuti i videti temeljniju eksplikaciju, ali imamo obavezu da se ovde ukratko pozabavimo iznetom argumentacijom i pružimo dodatne elemente za diskusiju.\nDržava je dala subvencije Kontinentalu za otvaranje istraživačkog centra u Novom Sadu pošto to nije autsorsing kompanija.\nAutorsing po definiciji znači prosleđivanje nekog posla van sopstvene organizacije, uz spremnost da za urađen posao platite ugovorenu cenu. Premijerka u svojoj izjavi verovatno želi da kaže da Kontinental nije klasična IT autsorsing kompanija, koja nekoj drugoj IT kompaniji plaća za razvijanje softverskog koda, te koja isporučeni predmet ugovora dalje prodaje kao sopstveni ili ugrađuje u svoj krajnji proizvod/uslugu. Dobit (i porez na istu) se sliva na lokaciji kompanije koja prodaje krajnji proizvod/uslugu.\nPoslovni model Kontinentala je u suštini upravo takav autsorsing, jer će Centar za istraživanje i razvoj ove kompanije u Novom Sadu sve što razvije isporučiti matičnoj kompaniji, koja će krajnji proizvod prodavati iz Nemačke ili neke druge lokacije. Kontinental u Srbiji nije autsorsing kompanija, samo u slučaju da sva prava intelektualne svojine budu zadržana u Srbiji i ako se iz Srbije budu prodavala na svetskim tržištima. Time naša država ne dobija samo poreze i doprinose na plate zaposlenih, nego i porez na dobit – što je mnogo značajnije.\nČak i da je ovo zaista slučaj sa Kontinentalom, dolazimo do pitanja zašto se subvencije ne prilagode lokalnim kompanijama koje takođe razvijaju sopstvene proizvode/usluge za svetska tržišta? Nije li bolje da na svetskom tržištu gradimo poziciju kao provajder kvalitetnih proizvoda i usluga u novim tehnologijama, a za šta već imamo sijaset uspešnih primera, umesto da pojedinim kompanijama obezbeđujemo radnu snagu, i to tako što ćemo im pomoći da preuzmu već zaposlene u drugim kompanijama?\n…će Srbija od tog centra imati veliku korist, te da će koristi biti i za startap kompanije.\nMoramo ponoviti da je ovaj potez Vlade RS bio sasvim neočekivan. Tim pre što nikada nismo imali premijera koji je IT teme postavio tako visoko na agendu, kao što je to uradila Ana Brnabić. Na mnogim od tih tema se počelo sa radom: informatika je uvedena u osnovne škole, ima pozitivnih pomaka u digitalizaciji državne uprave, pružena je podrška neformalnom obrazovanju za IT, postoji volja da se na ostalim nivoima obrazovanja sprovedu neophodne reforme. Naš je utisak i to da nikad pre nije bilo toliko spremnosti za dijalog sa IT zajednicom. No, u ovom slučaju, IT zajednicu niko nije konsultovao.\nImali smo sličnih problema, jer je Bugarska zanimljiva destinacija za mnoge industrijske sektore – automobilski, mehatroniku, tekstilni itd. U borbi sa BIA (Bugarska investiciona agencija) smo postigli dobre rezultate, a to je da je prihvaćen naš predlog da se ista podrška pruži i bilo kojoj bugarskoj kompaniji koja stvara radna mesta visoke vrednosti.\nNa žalost, slična stvar se dogodila i u Rumuniji, uključujući slučaj Kontinentala u Temišvaru. Efekat je bio takav da je apsorbovana radna snaga iz lokalnih IT kompanija. Do pre 15 godina Temišvar je bio broj jedan u Rumuniji po broju i snazi lokalnih IT kompanija. Državna podrška osnivanju Kontinentalovog centra u Novom Sadu je velika greška, jer će negativno uticati ne samo na lokalne IT kompanije, već i na lokalne inovacije. Takvi podsticaji su opravdani samo u sektorima sa velikom nezaposlenošću, što nikako nje slučaj u IT sektoru u Novom Sadu.\nPrevious Post (p) BRAINS Centar\nNext Post (n) Agile Serbia konferencija, 27. april, Beograd\nMilan Šolaja 2018-03-26T00:10:25+02:00\n29. marta 2018. u 9:47 am\n„Tekst preuzet sa drugog mesta“ — I sad zamišljam potpuno virtuelnu i izmišljenu situaciju. Recimo da neka država Juhahaha reši da subvencioniše firmu Noctinental (imena su potpuno izmišljena) da zaposli jututunce iz Juhahahe, a da prethodno postoje domaće Juhahaha firme koje plaćaju 1000 nerva platu zvanično zaposlenim jututuncima. Juhahahi te jututunske firme plate 657 nerva raznih doprinosa po jututuncu. Juhahaha uplati keša firmi Noctinental koja onda ponudi veću platu jututuncima i svi srećni. Sem možda domaće juhahaha firme koja reši da onda preko agencije plati jututunca kroz autorski honorar i obeća mu povećanje plate. Juhahaha ostane uskraćena za 358 nerva što za godinu dana za 500 jututunaca iznosi 2.142.000 nerva. I tako nesrećna Juhahaha uplati virtuelnom noctinentalu 9,5 miliona nerva a pride kao posledica ove pametne investicije od jututunaca ostane uskraćena za još 9,5 miliona u narednih 4,5 godine.\nSmejali se jututunci, juha ha ha, ha, ha, ha, ha ….


Javna preduzeća i investicije - Dimitrije Boarov - Peščanik - Dev\nJavna preduzeća i investicije\nAko pogledamo šta je od diskusija i poruka sa ovogodišnjeg Kopaonik biznis foruma doprlo do šire javnosti, uočićemo da su pažnju najviše privukle dosta neobične (da ne kažemo kontradiktorne) informacije o stanju i reformama u javnim preduzećima.\nNaime, iz nekoliko republičkih javnih preduzeća na Kopaonik su stigle neočekivane vesti o njihovom pozitivnom poslovanju u protekloj 2015. godini, dok je Pavle Petrović, predsednik Fiskalnog saveta, na Biznis forumu izneo već poznatu ocenu ove institucije – da su reforme u tim preduzećima, koja i dalje zapošljavaju tri četvrtine svih zaposlenih u Srbiji, u zakašnjenju i da su jedva započete.\nU najkraćem, kad je reč o “pozitivnim vestima” iz javnih preduzeća, to se pre svega odnosi na Srbijagas, Elektromrežu Srbije, Transnaftu, DIPOS, pa i na Puteve Srbije (koji su ostvarili manju dubiozu od planirane). Najveće iznenađenje je bilans Srbijagasa za 2015. godinu, jer je ovo preduzeće za tu godinu planiralo gubitak od 6,7 milijardi dinara, a ostvarilo je dobitak od tri milijarde dinara. I EMS je postigao veliki finansijski napredak, planirao je za 2015. godinu dobit od 1,6 milijardi dinara, a ostvario gotovo duplo više, 3,16 milijardi dinara. Transnafta je čak ostvarila trostruko bolji finansijski rezultat od planiranog, a DIPOS je povećao neto dobit za 50 miliona dinara. JP Putevi Srbije je planiralo gubitak u 2015. godini od 9,5 milijardi, a “ostvarilo” gubitak od 9,1 milijardu dinara (Dnevnik, 8. mart 2016).\nOve vesti jesu “uglavnom pozitivne”, jer to znači da su ova republička javna preduzeća koja su “u plusu” ostvarila u 2015. godini ukupnu dobit manju od 6,5 milijardi dinara. Kakvi su finansijski rezultati kod ostalih republičkih i lokalnih javnih preduzeća, to jest kod preostalih 500 javnih preduzeća u Srbiji, videćemo kasnije, ali je teško verovati da se njihovo poslovanje bitno poboljšalo, jer niti su cene javnih preduzeća mnogo povećane (osim kod EPS-a), niti je broj zaposlenih u tim preduzećima “racionalizovan” (moglo bi se sumnjati da se dogodilo nešto upravo suprotno). Jedino je sigurno da su cene gasa i nafte na svetskom tržištu bitno smanjene, čini se mnogo više nego što su smanjene cene distributera prema krajnjim potrošačima. A i naplata, bar kad je Srbijagas u pitanju, postala je “stroža”.\nIako se, dakle, pojavilo nešto dobrih vesti o akumulaciji velikih javnih preduzeća, spomenuti “zbirni plus” u njihovim finansijskim bilansima je tek nešto veći od 50 miliona evra, i on, dakako, nije dovoljan ni za tekuće investiciono održavanje opreme spomenutih preduzeća, a ne za nešto krupnije. Tim je značajniji podatak koji je naglašen na Kopaonik biznis forumu, da su tokom 2015. godine investicije u Srbiji (uglavnom privatne), u odnosu na prethodnu godinu, povećane za 10 odsto. Nažalost, i uz takvo znatno povećanje investicija u toku samo jedne godine, njihovo učešće u BDP-u Srbije prošle godine doseglo je samo 18,1 odsto – što je čak manje od učešća investicija i u domaćim bruto proizvodima Ukrajine i Moldavije (jedna je u dubokoj političkoj krizi, a druga je najsiromašnija evropska zemlja).\nFiskalni savet, u svojoj analizi izloženoj na Kopaonik biznis forumu, podseća da je prosečno učešće investicija u BDP-u Srbije između 2010. i 2015. godine iznosilo tek 18,5 odsto (2014. godine čak samo 16,7 odsto), dok je u zemljama Centralne i Istočne Evrope to učešće na prosečnom nivou od 22 odsto. Istina, Fiskalni savet smatra da je tokom 2015. godine rast investicija bio “široko rasprostranjen” (ovoga puta nije reč samo o ulaganjima u nekoliko preduzeća), te da taj rast može uticati na dalje ubrzanje kontinuirano suviše niske stope rasta BDP-a Srbije (u razdoblju između 2010. i 2015. prosečan godišnji privredni rast Srbije bio je samo 0,3 odsto).\nS tim u vezi treba primetiti izvesnu kontradiktornost u jednoj od ključnih ocena Fiskalnog saveta iznetih na proteklom Kopaonik biznis forumu, da politika fiskalne konsolidacije, to jest “velike štednje”, nije imala značajnijeg negativnog uticaja na privredni rast Srbije, a predstavlja nužnu osnovu budućeg rasta. Jer, investicije su, naravno, jedan od ključnih oblika potrošnje u svakoj državi. To, uostalom, piše i u spomenutoj analizi Fiskalnog saveta, gde se kaže da se uskoro ne može očekivati porast stope privrednog rasta na neophodni nivo od četiri i više odsto godišnje – jer ta stopa zavisi od investicija, izvoza i privatne potrošnje.\nNovi magazin, 18.03.2016.


Sutra 19. Kupusijada, autobusi 53 i 55 menjaju trasu - Novi Sad\nSutra 19. Kupusijada, autobusi 53 i 55 menjaju trasu\n17:11:00 02.11.2018, Komentara: 0\nNovi Sad – Futoška „Kupusijada“ biće sutra održana po 19. put. Program počinje u 11 časova.\nTakmičenje u kuvanju slatkog kupusa i kiselog kupusa i izbor najteže glavice futoškog kupusa i ove godine privukao je veliki broj takmičara. U centru Futoga održaće se i 9. Susret proizvođača tradicionalnih proizvoda Srbije i predstaviće se proizvodi koji su mapirani u okviru projekta“Terra Madre Futo“ Slow Food pokreta.\nBiće upriličen i čuveni Futoški vašar, a posetioci će moći da uživaju u specijalitetima od kupusa, obiđu štandove izlagača i kupe futoški kupus po povoljnim cenama. Čuvena sarma od futoškog kupusa moći će da se kupi po ceni od 80 do 100 dinara.\nDetaljniji program možete pogledati naFejsbuk stranici Kupusijade.\nOrganizatori manifestacije su MZ Futog, Kulturni centar „Mladost“, Udruženje „Futoški kupus“, Poljoprivredna škola sa Domom učenika Futog, kao i osnovne škole „Miroslav Antić“ i „Desanka Maksimović“, a održava se pod pokroviteljstvom Grada Novog Sada.\nNa manifestaciji se promoviše projekat „Futoški kupus - brend Srbije“, kroz predstavljanje privrednih potencijala Futoga, lokalnih običaja i turističke ponude sela, sa akcentom na pripremanju jela od futoškog kupusa.\nAutobusi za Futog menjaju trasu zbog Kupusijade\nKako je najavljeno iz JGSP „Novi Sad“, sutra će od 6 do 24 časa privremeno biti zabranjen saobraćaj u delu Ulice cara Lazara u Futogu (od Pionirske do Železničke ulice).\n- redovna trasa do futoške raskrsnice ulica Cara Lazara, Braće Bošnjak i Svetozara Markovića - ulica Svetozara Markovića – (desno) ulica Branka Radičevića – (levo) ulica Rade Kondića – uključenje na redovnu trasu ulicom Carice Milice.\nU povratku autobusi će saobraćati istom, izmenjenom trasom. Na izmenjenom delu trase autobusi u oba smera koristiće privremena stajališta (Ulica Svetozara Markovića/Industrijska ulica; Ulica Branka Radičevića/Povrtarska), kao i stajalište iz pravca Novog Sada, neposredno posle raskrsnice Ulica Svetozara Markovića/Ulica braće Bošnjak/Ulica cara Lazara.


Iako je pre dve godine srpski premijer ubijen na samom pragu Vlade Srbije, usred bela dana u centru prestonice, najviši državni funkcioneri ni danas se ne drže osnovnih bezbednosnih pravila dok obavljaju visoke državničke funkcije. Tako premijer Vojislav Koštunica i dalje živi u svom stanu u centru Beograda, za koji stručnjaci za bezbednost kažu da ga nije moguće idealno sačuvati.\nZa bezbednost prvog čoveka srpske vlade zaduženi su pripadnici Žandarmerije, a prema izvorima Glasa, to su petorica najobučenijih specijalaca koji se ne odvajaju od premijera. Osim petorice pripadnika Žandarmerije, ispred premijerovog stana uvek su još po petorica ispred njegovog stana na Dorćolu, koji rade u smenama. Za obezbeđenje premijera MUP Srbije koristi blindirane BMW automobile.\nNaš sagovornik tvrdi da se premijerovo obezbeđenje sastoji iz tri prstena, od kojih prvi čini fizičko obezbeđenje, odnosno telohranitelji, koji su uglavnom naoružani kratkim cevima i automatskim oružjem manjih dimenzija. Drugi prsten čine obaveštajci i kontraobaveštajci i oni određuju ruterute i vreme kretanja, biraju vozila kojima će se koristiti i prikupljaju informacije za telohranitelje, kojima izdaju direktna naređenja. Veoma je važno da ličnost koja se obezbeđuje nikada za redom dva puta ne sedi u istom blindiranom vozilu u koloni pod pratnjom.\nStručnjaci naglašavaju da se atentati događaju uglavnom kada ljudi iz drugog prstena naprave neki propust. Treći prsten čine vojni bezbednjaci, doušnici, polukriminaci i strane obaveštajne službe. Njihov zadatak je da obaveštavaju drugi prsten o potencijalnim opasnostima, ali i da pružaju pogrešne informacije onima koji pokušavaju da ugroze bezbednost onih koji se čuvaju.\nZa razliku od premijera, predsednika Srbije Borisa Tadića, predsednika SCG Svetozara Marovića i načelnika Generalštaba Dragana Paskaša obezbeđuje Protivteroristički odred Vojske SCG, poznatiji kao "Kobre". Jedinica je direktno podređena načelniku Generalštaba, a prevashodna namena im je borba protiv terorizma, kao i obezbeđenje visokih državnih funkcionera. Jedinica se popunjava isključivo iz profesionalnog oficirskog sastava, po principu dobrovoljnosti i uz zadovoljavanje kriterijuma za prijem u jedinicu.\nMinistri u Vladi Srbije voze se uglavnom običnim "audijima", "pasatima" i "opelima", a osim vozača, u njihovoj pratnji ide i po jedan pripadnik obezbeđenja. Izuzetak je ministar policije Dragan Jočić, koga svakodnevno obezbeđuje pet do sedam ljudi. Oni su raspoređeni u dva automobila "lađnjaka" koji su identični ministrovim, ali nisu blindirani.\nPredsednik skupštinskog Odbora za bezbednost Milorad Mirčić kaže da se sa donošenjem Zakona o fizičko-tehničkom obezbeđenju odugovlači, jer "vladajućoj koaliciji odgovara ovakvo bezakonje u kome svaka privatna agencija za obezbeđenje može da nosi oružje".\n- U tim agencijama često sede kriminalci koji mogu i u banke da upadaju, da pljačkaju i da vrlo lako dođu do oružja. Predlog zakona o fizičko-tehničkom obezbeđenju urađen je u prethodnom sazivu parlamenta, ali inicijativa za njegovo stavljanje u skupštinsku proceduru mora da se obnovi i tek onda će Odbor za bezbednost moći o njemu da raspravlja i da svoje mišljenje - tvrdi Mirčić i dodaje da je donošenje ovakvog zakona neophodno i da ga treba doneti što pre.


CG: Romi najugroženija kategorija | Novosti.rs\nCG: Romi najugroženija kategorija\n24. 12. 2013. u 06:37\nViše od 60 odsto građana Crne Gore smatra da je diskriminacija prisutna u društvu. Slede osobe sa invaliditetom, a za njima pripadnici LGBT populacije\nPODGORICA - Više od 60 odsto crnogorskih građana smatra da je diskriminacija u nekom vidu prisutna u društvu. Prema istraživanju sprovedenom od strane Ministarstva za ljudska i manjinska prava, Romi, pripadnici LGBT populacije i lica sa invaliditetom najdiskriminisanije su društvene grupe u državi.\nSprovedeno istraživanje pokazalo je da su Romi i Egipćani najdiskriminisanija grupa u zemlji. Za to je mnogo razloga, a najevidentniji su niska obrazovanost i nezaposlenost velikog broja pripadnika ove populacije. Tako čak 60 odsto građana smatra kako je diskriminacija prema Romima veoma prisutna, a nakon toga slede osobe sa invaliditetom (50) i homoseksualci (53 odsto). Žene i nacionalne manjine nalaze se na četvrtom, odnosno petom mestu, a starije osobe na šestom mestu neravnopravnog tretmana.\n- Učesnici na prva tri mesta neravnopravnog tretmana zbog pripadnosti nekoj grupi stavljaju Rome, osobe sa invaliditetom i homoseksualce, s tim što se sada u ovom istraživanju smanjio procenat onih koji ocenjuju da je diskriminacija prema Romima i licima sa invaliditetom izražena, dok se povećao procenat onih koji misle da je diskriminacija prema homoseksualcima izražena - kaže se u istraživanju.\nU odnosu na prethodno ispitivanje javnog mnjenja, smanjio se procenat onih koji starije osobe i nacionalne manjine vide kao grupe izložene diskriminaciji, dok se povećao procenat onih koji žene i homoseksualce svrstavaju u one koji su izloženi istoj. Istraživanje je pokazalo i to da žene i ispitanici s visokim i višim obrazovanjem smatraju kako su homoseksualci diskriminisani. Anketirani su procenili da Romi, osobe sa invaliditetom i starije osobe nemaju isti tretman prilikom zapošljavanja. S druge strane, anketirani smatraju u najvećem procentu da kod zapošljavanja žena i pripadnika nacionalnih manjina ne postoji diskriminacija.\nKad je reč o dostupnosti zdravstvene zaštite, obrazovanja i ravnopravnosti u pogledu pravne zaštite, anketirani građani su mišljenja da ne postoji diskriminacija prema bilo kojoj od navedenih marginalizovanih grupa.\nPROTIV UČENjA NA MATERNjEM JEZIKU\nSKORO trećina ispitanih građana je navelo da ne želi da nacionalne manjine, uključujući tu i Rome, imaju školovanje na maternjem jeziku. Najveći procenat onih koji se protive da nacionalne manjine treba da imaju školovanje na maternjem jeziku i da je država dužna da finansira medije nacionalnih manjina je iz reda ispitanika koji se nacionalno izjašnjavaju kao Srbi, a zatim slede anketirani koji se nacionalno izjašnjavaju kao Crnogorci - navodi se u istraživanju.\n19:36 PROGLAŠENE ČETIRI LISTE: Lokalni izbori u Negotinu 17. oktobra


Nedavno je predsednik Srbije Aleksandar Vučić, govoreći o uticaju korona virusa na svetsku ekonomiju i domaću privrednu aktivnost, izrazio zabrinutost u vezi realizacije projekta izgradnje puta Preljina-Požega. U Ministarstvu građevinarstva, saobraćaja i infrastrukture, na pitanje Tanjuga da li na projektu Preljina-Požega ima dovoljano angažovanih radnika i opreme i da li postoji kašnjenje u realizaciji ovog projekta, kažu da će "Putevi Srbije", kao investitor i kineska kompanija C C C C (China communications construction company) kao izvođač radova, učiniti sve u okviru svojih nadležnosti da ne dođe do probijanja roka za izgradnju ovog koridora.\n"Međutim, kad govorimo o uticaju korona virusa, to je problem koji spada u domen više sile koja potencijalno može uticati na sve oblasti, pa i na izvođenje radova na izgradnji jednog auto-puta", navode u resornom ministarstvu.\nU svakom izvođačkom ugovoru, inače, postoji standardna klauzula "viša sila", na koju ugovorne strane mogu da se pozovu i primene, ukoliko se za to dokazano ispune uslovi, objašnjavaju u Ministarstvu.\nPodsećaju da je 20. februara održan sastanak predstavnika Ministarstva sa svim kineskim kompanijama (CRI, C C C C, POWERĆINA, SHANGDONG HIGH SPEED i CMEC) koje su angažovane u Srbiji i na kojem je razgovarano o mogućim rešenjima za probleme uzrokovane epidemijom u Kini.\nOstale kompanije su, dodaju, nagovestile da će ukoliko se za time ukaže potreba u većoj meri angažovati srpske izvođače i na taj način kompezovati kinesku radnu snagu.\nDa ne dođe do probijanja roka izgradnje puta Preljina-Požega\n"Što se tiče projekta izgradnje auto-puta Preljina-Požega, Ministarstvo građevinarstva, saobraćaja i infrastrukture, kao finansijer, JP 'Putevi Srbije', kao investitor i kineska kompanija C C C C, kao izvođač radova će učiniti sve u okviru svojih nadležnosti da ne dođe do probijanja roka za izgradnju ovog koridora", kažu u Ministarstvu.\nPodsećaju da je reč o kineskoj kompaniji koja je nedavno, 18. decembra prošle godine, završila deonicu autoputa Miloš Veliki od Surčina do Obrenovca, pre ugovorenog roka.\n"Nadamo se da će ovi problemi biti prevaziđeni na najbolji mogući način i da se trenutna situacija neće bitno odraziti na izvođenje radova na projektima na kojima rade kineske kompaniije, navodi se u odgovoru Ministarstva građevinarstva, saobraćaja i infrastrukture.


Pripreme za novu sezonu - Dijamant DOO\n26/03/201917/04/2019Autor dijamantKategorija Novosti, Vesti\nIako se žetva suncokreta očekuje tek krajem avgusta, pripreme za novu sezonu i otkup, ove za nas značajne sirovine, uveliko su u toku.\nKako bismo spremno dočekali ovogodišnju žetvu, naša kompanija je januara otpočela sa ugovaranjem proizvodnje i plasmanom repromaterijala, pa je trenutno u toku plasman mineralnih đubriva i setvenih semena suncokreta.\nObezbedili smo osnovna mineralna i azotna đubriva, od kojih se najviše koristi mineralno đubrivo urea i amonijum-nitrat, dok se od setvenih semena najviše traže hibridi – NS seme, Pioneer, Syngenta, LG, Causade, KWS – koji su do sada imali najviše i najstabilnije prinose.\nPodsetimo, prošle godine suncokret je bio posejan na 237.000 ha, što su rekordne površine zasejane pod ovom kulturom u Srbiji, a prosečan prinos bio je oko 3 tone po hektaru.\nKako je u našoj zemlji cena suncokreta bila nešto niža nego u regionu, izvoznici su bili veoma aktivni, pa je tokom proteklih šest meseci izvezeno preko 110.000 tona suncokreta, i to najviše u Bosnu i Bugarsku.\nI pored veoma složene situacije, naša kompanija je tokom lanjskog otkupa obezbedila dovoljne količine sirovine za svoje proizvodne kapacitete, a procena je da će i ova godina biti jednako uspešna.


Vlada ZDK dovela u pitanje realizaciju projekta „Plava voda“ – Plava voda\nVlada Zeničko dobojskog kantona razmatrala je na održanoj sjednici zaključak Gradskog vijeća Zenica od 12. januara tekuće godine koji se odnosi na projekat Plava voda. Vlada ZDK prvim zaključkom podržava realizaciju projekta „Izgradnja regionalnog vodovoda Plava voda“.\nVlada od Gradskog vijeća Zenica traži da u cilju realizacije projekta, a u skladu sa Zakonom o dugu, zaduživanju i garancijama Federacije BiH, dostavi instrumente osiguranja za kreditno zaduženje na iznos od 11.470.800 eura.\nTrećim zaključkom Vlada ZDK, od Federalnog fonda za zaštitu okoliša traži, da u skladu sa pomenutim Zakonom dostavi instrumente osiguranja za kreditno zaduženje na iznos od dva miliona i 829.200 eura.\nKonačno, Vlada od Gradskog vijeća Zenica traži, da u što kraćem roku dostavi potrebne dokumente, među kojima Nacrt budžeta za 2017. i Odluku o izvršenju budžeta, kako bi Ministarstvo finansija u skladu sa svojim nadležnostima izvršilo procjenu sposobnosti Grada Zenica za osiguranje instrumenata kredita.\nVlada ZDK dovela u pitanje realizaciju projekta „Plava voda“ was last modified: Januar 24th, 2017 by plavavoda\nKiseljačke mažoretkinje: Mažoret ples nije priznat kao...


Kod oba je učestvovao Moric Stopelkamp, prvo asistencijom u 25. minutu. Korner koji je izveo nemački vezista Mario Vrančić je uhvatio na volej i maestralno smestio loptu iza leđa Kastelsa.\nI drugi gol Paderborn je postigao posle ubačene lopte u šesnaesterac, pošto se Stopelkamp glavom upisao u strelce, ali Verder je u finišu prvog poluvremena uspeo da smanji rezultat.\nZlatko Junuzović je sjajno izveo jedan prekid sa desne strane i pronašao Prodla na drugoj stativi, a on je glavom vratio loptu u srce peterca, gde se Selke najbolje snašao. Konačan rezultat postavio je rezervista Izet Hajrović posle karambola u 75. minutu.\nBorusija Menhengladbah je u 90. minutu postigla trijumfalni pogodak protiv Volfsburga, i to posle lukave reakcije Džonsona u šesnaestercu. Pravovremeno ubacivanje Kruseu rezultiralo je golom, zahvaljujući kom je preskočen Bajer na tabeli.\nTo je ujedno bio i znak da Bajern može da proslavi titulu, teoretski obezbeđenu četiri kola pre kraja. Bavarci su u subotu savladali Hertu za nedostižnu prednost, i 25. titulu u klupskoj istoriji, a u nastavku sezone mogu doći i do triple krune, pošto ih čekaju dueli u Ligi šampiona i sa Borusijom u Kupu.


Kriket reprezentacija Indije, pobedom nad Bangladešom donela je čoveku razloga za prvo malo slavlje, zatim trka konja i "uhvaćen" pobednik. Nedavno je završeno Svetsko prvenstvo u fudbalu za žene, kladioničar je predvideo trijumf reprezentacije SAD-a. Isti slučaj je bio i sa Kopa Amerika, gde je Brazil u finalu savladao Peru.\nOpet fudbal, peti par na tiketu bila je reprezentacija Meksika, koja je osvojila Gold kup. Usledio je trijumf Luisa Hamiltona na Silverstonu, što je takođe predvideo vlasnik ludog tiketa. Sedma stvaka bio je Vimbldon, znamo da se završio trijumfom Novaka Đokovića, a to je znao i Britanac koji se kladio na pobedu Srbina.\nDakle, ostao je još jedan par na tiketu, a to je bio par iz popularnog britanskog rijaliti programa "Ljubavno ostrvo", šou kojem je cilj spajanje dvoje mladih ljudi. Naš igrač je prognozirao pobedu Tomija Fjurija i Moli Mae. Pomenuti par je bio favorit za pobedu u ovom rijalitiju, ali iz drugog plana su došli Amber Gil i Greg Ošej i tako srušili snove Britancu.


Analitičari očekuju terorističke napade i u Srbiji - Ozonpress :: internet portal\nJanjić: Srbiju ugrožava ekstremna desnica\nTeroristička organizacija, oružanim sukobima u Kumanovu sa policijom i žrtvama, postigla svoj cilj, ali da sigurno da neće stati na tome, smatra Dušan Janjić. „Šta su oni nama pokazali. Tamo gde nema države, gde je država slaba, gde se vlast valja na ulicama gde se problemi ne rešavaju, ni socijalni, ni politički, naivno je očekivati da neće biti terorizma“, rekao je direktor Foruma za etničke odnose Dušan Janjić agenciji Beta.\nTeroristi su, kako je ocenio, u Kumanovu samo iskoristili priliku koju su im pružili Vlada Makedonije i opozicija Makedonije i da pošto će taj rascep verovatno još dugo trajati, treba očekivati dalje terorističke aktivnosti.\n„Srbija ima nekoliko sličnosti sa Makedonijom. Prvo ima žestoku podeljenost između vlasti i opozicije, ali je sreća u nesreći da ta opozicija nije od autoriteta i ne moze da izvede ono što i opozicija u Makedoniji“, rekao je on.\nPrema Janjićevoj oceni, u Srbiji veća opasost preti od dela opozicije koji je vezan za rusofilska osećanja jer oni imaju uporište do vrha vlasti, vrlo snažnu podršku iz Rusije, Francuske, ekstremne desnice Evrope.\n„Oni se itekako oslanjaju, kao i ovi Albanci u Makedoniji, na taj žestoki trend radikalizacije Evrope. Oni imaju vrlo primamljiv program za nezaposlene a to je: prekinimo sa reformama, blokirajmo Srbiju“, rekao je Janjić i dodao da će se videti da li su Vlada i opozicija u Srbiji naučili lekciju iz svega što se desilo u Makedoniji.\nKako je istakao, prvi paket mera koji bi Srbija trebalo da preduzme je ubrzanje pregovora sa EU i da se ne dozvoli manjini koja ne želi ulazak u EU da odluči u ime većine.\n„Zatim ubrzanje saradnje sa NATO i treće dovršiti reforme u policiji i žandarmeriji i staviti obaveštajnu zajednicu pod kontrolu, inače Srbija nema razloga da bude mirna pred dolazeće leto“, ocenio je Janjić. Prema njegovoj oceni, Kosovo je „samo po sebi u haosu, poput Makedonije“.\n„Sukobi opozicije, nezadovoljstvo građana..Postoji podgrevanje straha kod Srba na severu Kosova od onih koji ne bi želeli da se nastavi Briselski sporazum. Realna je opasnost da tamo ponovo niknu barikade, a to će imati efekat na dalju radikalizaciju već radikalizovanih Albanaca u Preševu“, ocenio je on istakavši da se u vrhu legalnog nacionalnog Albanskog saveta nalaze vrlo „ozbiljni pripadnici bivše OVK, narkodileri i ljudi povezani sa različitim službama“.\nTeroristi prete da će 12. maja krenuti u rat


O njemu će se tek pričati i pisati - juGmedia\nTrinaestogodišnji Lazar Gajić iz prokupačkog Topličanina vanserijski fudbalski talenat\nPROKUPLJE – U privatnom životu tih miran, naprosto – neprimećen, na fudbalskom terenu pravi lav. To je Lazar Gajić (13), mladi fudbaler Topličanina i predstavnik Regiona istočne Srbije (RIS).\nFudbal je, kako to obično biva, zavoleo gledajući utakmice na televiziji.\n„Maštao sam da i ja jednog dana postanem fudbaler kome će se aplaudirati. Odlučio sam se da uporedno sa učenjem u školi savlađujem fudbalsko znanje na terenu Topličanina. Verujem da mi, bar za sada, podjedanko dobro idu i škola i fudbal“, priča za Jugmediu Lazar, neustrašivi fudbaler na terenu, bez izgubljene lopte.\nOn je svuda po desnoj poziciji na kojoj igra, potencijal poželjan za svaki klub u pionirskom sastavu.\nPočeo je da trenira još u prvom razredu u Turističkom sportskom centru, kod trenera Dejana Stojanovića i Aleksandra Pantića, od kojih je učio fudbalsku abecedu.\nLazar je bio na raznim selekcijama kao predstavnik RIS-a u Nišu, Beogradu, Novom Sadu, Kruševcu i svuda plenio svojim fubdalskim umećem. Ove godine je prošao još dve selekcije i kao starosedelac u njoj, gde dolaze mlađi talenti, sačuvao standarno mesto u prvom sastavu pionira RIS-a.\nOtac Aleksandar, majka Dragana i posebno deda Vuksan su, uz trenere, njegova najveća podrška na putu ka, kako se nada mladi fudbalski dragulj, zvezdama. Oni mu, pored nesebične moralne pružaju i finansijsku pomoć.\n„Na njemu je da li će uspeti kao fudbaler ili ne. Što se tiče nas – porodice, ima svu podršku da redovno trenira i odlazi na turnire i selekcije koje mi sami finansiramo. Odlazio je na turnire u Italiju, Sloveniju, u Kuću fudbala i otuda se uvek vraćao sa zlatnim medaljama oko vrata, što je za nas roditelje posebna čast. Tim uspesima nas još više obavezuje da istrajemo. Nećemo odustati jer verujemo u Lazara“, priča otac Aleksandar.\nNišta manje reči hvale za Lazara nema ni selektor Topličkog okruga Aleksandar Dikić koji potvrđuje sve što smo čuli o ovom vanserijskom fudbaleru.\n„Ovakvih talenata ima dosta ali mladi fudbaler Lazar je potencijal kojeg treba ispratiti do kraja. Radi se o dobrom dečaku i još boljem fudbaleru. On je, zapravo, dragulj Topličkog okruga kada je reč o njegovom uzrastu. Na dobrom je putu da postane vrstan fudbaler“, ističe Dikić.\nIpak, Dikić, kao i Lazarovi roditelji, smatra da najveći teret na svojim mladim plećima upravo nosi ovaj trinaestogodišnjak.\n„Pored talenta poseduje snažan metalni sklop, pa nema razloga da ne verujem u njegovu blistavu budućnost“, zaključuje ovaj fudbalski stručnjak.\nHitna sednica Skupštine Leskovca 16. decembra\nVRANJE- Sukob na relaciji lokalne samouprave i Zavoda za javno zdravlje Vranje produbio se novim saopštenjem direktorke Zavoda u kome se tvrdi da gradonačelnik…\nLESKOVAC/VLASOTINCE – U saobraćajnoj nezgodi kod Boljara u Vlasotincu povređeno je petoro mladih, od kojih jedan teško, kada je vozač izgubio kontrolu…


Ledamus festival : Južne vesti\nKemal Gekić otvara ”Ledamus”, do kraja festivala još 8 koncerata\n10:41, 5. 10. 2021.\nU svečanoj sali Grada Leskovca večeras od 20 sati koncertom svetski poznatog pijnaiste Kemala Gekića svečano će biti otvoren 13. ”Ledamus”. Ovogodišnji festival koji organizuje Muzička škola ”Stanislav Binički” završava se 10. novembra, do kada će biti održano još 8 koncerata.\nBetovenovom muzikom otvoren 12. "Ledamus", do kraja festivala 9 koncerata\n21:23, 7. 10. 2020.\nDvanaesti Dani muzike u Leskovcu počeli su koncertom violiniste Jovana Bogosavljevića i pijaniste Vladimira Miloševića u svečanoj sali Grada Leskovca. Kako se ove godine obeležava 250 godina od rođenja Betovena, festival "Ledamus" je počeo muzikom ovog slavnog kompozitora, a do 4. novembra kada se završava biće održano 9 koncerata klasične muzike.\n09:40, 22. 6. 2019.\nPraznik muzike, 21. jun, Leskovčani su proslavili uz izvođenje virtuoza na violini i svetski priznatog muzičara Nemanju Radulovića. Na sceni su se smenjivale obrade klasične i muzike iz filmova, a Leskovčani su sa koncerta izašli puni utisaka. Nastupom je zadovoljan i Radulović kome je ovo bio prvi koncert u Leskovcu, ali i prva poseta ovom gradu.\n13:19, 30. 5. 2019.\n10:07, 22. 6. 2018.\nNajbolji učenici Muzičke škole “Stanislav Binički” održali su u sali Narodnog pozorišta tradicionalan koncert kojim je obeležen Svetski dan muzike, ali i završen ovogodišnji 10. “Ledamus”.\nKoncert klasične muzike večeras u Leskovcu\n10:33, 19. 6. 2018.\nU okviru jubilarnog 10. “Ledamusa" publika će, pored duhovne muzike i džeza, moći da čuje i dela klasične muzike na koncertu makedonskog trija “Aura” koji će se održati večeras od 20 sati u svečanoj sali grada.\n10:40, 18. 6. 2018.\nU duhovnoj i starogradskoj muzici, kao i u obradama pop, džez i evergrin pesama koje će izvesti vokalna grupa “Libero”, Leskovčani će moći da uživaju na koncertu koji će se održati 18. juna od 20 sati u Narodnom pozorištu. Ulaz je slobodan.\nUz zvuke klavira i violine otvoren “Ledamus”\n11:25, 30. 5. 2018.\nKoncertom klasične muzike violiniste Romana Simovića i pijaniste Vladimira Miloševića otpočeli su jubilarni 10. Dani muzike u Leskovcu. Publika će do 21. juna moći da uživa u klasičnoj, džez i duhovnoj muzici.\nPočinju jubilarni Dani muzike u Leskovcu\n16:17, 28. 5. 2018.\nLjubitelji klasične, džez i duhovne muzike moći će skoro mesec dana da uživaju u koncertima koji će se održati u okviru 10. "Ledamus"-a. Ovaj muzički festival u Leskovcu, 29. maja od 20 sati u Narodnom pozorištu, otvoriće violinista Roman Simović i pijanista Vladimir Milošević.\nU Leskovcu počeo 9. muzički festival "Ledamus"\n11:02, 24. 5. 2017.\nKoncertom pijaniste Aleksandra Madžara, u Leskovcu je počeo Festival "Leskovački dani muzike" koji će, uz koncerte klasične i horske muzike, ali i uz radionice za učenike i profesore, trajati do 21. juna.\nViolinista Stefan Milenković otvara festival u Leskovcu\n16:23, 13. 5. 2016.\nSlavni srpski violinista Stefan Milenković i vrhunski pijanista Vladimir Milošević održaće koncert u leskovačkom Narodnom pozorištu u ponedeljak 16. maja čime će otvoriti ovogodišnji Festival “Ledamus”.\nOtvoren muzički festival "Ledamus"\n11:42, 17. 6. 2014.\nU Leskovcu je sinoć svečanim koncertom počeo 6. Međunarodni muzički festival "Ledamus" koji će trajati do 21. juna.\nKoncert sastava "Constantine" u Leskovcu\n13:15, 14. 6. 2014.\nVokalni sastav iz Niša "Constantine" održaće koncert na Leskovačkim danima muzike u četvrtak, 19. juna u Narodnom pozorištu.\nLeskovac: završen festival "Ledamus"\n09:31, 25. 6. 2012.\nU Leskovcu je završen četvrti muzički festival, Dani muzike “Ledamus”. na kome je bilo više koncerata klasične, duhovne, etno i džez muzike uz učešće oko 500 umetnika iz zemlje i inostranstva.\nU Leskovcu zbog vrućine otkazani koncerti\n12:49, 21. 6. 2012.\nTri najavljena koncerta za danas na muzičkim svečanostima „Ledamus“ otkazani su zbog vrućine, saopštili su iz Organizacionog odbora.\nLeskovac: 17 koncerata na "Ledamusu"\n09:58, 18. 6. 2012.\nU Leskovcu do 21. juna, Svetskog dana muzike, traju muzičke svečanosti "Ledamus" na kojima će biti održano 17 koncerata klasične, duhovne, etno i džez muzike, a očekuje se nastup više od 500 učesnika iz zemlje i inostranstva.\nLeskovac: 4. Dani muzike "Ledamus"\n09:05, 13. 6. 2012.\nU organizaciji Muzičke škole "Stanislav Binički" u Leskovcu će od 15. do 21. juna biti održani 4. Dani muzike "Ledamus".\nZavršeni dani muzike Ledamus\n12:18, 22. 6. 2011.\nU Leskovcu su završeni dani muzike Ledamus na kojima je proteklih jedanaest dana učestvovalo oko 300 muzičara.\n"Ledamus" okupio 300 umetnika Balkana\n11:16, 13. 6. 2011.\nU Leskovcu do 21. juna traje treći Međunarodni muzički festival "Ledamus" na kome će biti izvedeno više koncerata klasične, etno, duhovne muzike i džeza.


Voša - Kratak predah pa pripreme za "Romantiku" - Sportske.net\nFoto: fkvojvodina.rs/Nebojša Brankov\nSuđenje u 23. kolu JSL - Samo jedna primedbaJSL - Donji Srem se razgoropadio, Voša slavila u Pazaru!Zagorčić: "U Novi Pazar po tri boda""Romantičari" traže iskupljenje u PećincimaJSL - Zagrevanje za derbi!\nGotovo tri nedelje proveli su fudbaleri novosadske Vojvodine u turskom Beleku gde su se pripremali za prolećni deo sezone u Jelen Superligi.\nJutros su oko 11 časova i 30 minuta doputovali iz Istanbula redovnom avionskom linijom a potom su klupskim autobusom nastavili putovanje ka Novom Sadu.\nPo dolasku u "Srpsku Atinu" trener Zoran Marić dao je igračima dva slobodna dana i zakazao novo viđenje za nedelju od 11 časova.\nSedam dana pre početka prolećnog dela sezone fudbaleri Vojvodine počeće pripreme za duel sa OFK Beogradom koji ih očekuje 21. februara na "Omladinskom stadionu".\nDo prve takmičarske utakmice Novosađani će odmeriti snage sa gradskim rivalom Proleterom a taj kontrolni meč biće odigran 17. februara od 13 časova i 30 minuta.\nBiće to poslednja u nizu provera za fudbalere Vojvodine koji su za vreme boravka u Antaliji odigrali sedam mečeva, ostvarili 5 pobeda, jedan remi i doživeli jedan poraz.


Centar za smeštaj i dnevni boravak dece i omladine sa invaliditetom - Sunce | Delta Real Estate\nPočetna > Završeni projekti > Zadužbina - Sunce > Centar za smeštaj i dnevni boravak...\nCentar za smeštaj i dnevni boravak dece i omladine sa invaliditetom - Sunce\nIsmeta Mujezinovića 4a\nCentar za smeštaj i dnevni boravak\nNastavljajući tradiciju zadužbinarstva u Srbiji, kompanija Delta Holding izgradila je prvu zadužbinu u Srbiji nakon 70 godina, Centar za smeštaj i dnevni boravak dece i omladine sa invaliditetom, „Sunce“. Uručivanjem ključa Zadužbine kompanija Delta predala je gradu Beograd ovaj funkcionalni i savremeni centar na dalje korišćenje.\nCentar „Sunce“, površine 2.500 m2, nalazi se u naselju Bežanijska kosa, Ismeta Mujezinovića 4a. Izgradnja centra započeta je septembra 2011, a vrednost investicije iznosi 2.300 000 EUR.\nCentar je izgradjen na dva nivoa i prilagodjen svim oblicima invaliditeta. U njemu može da boravi 70 do 80 korisnika kojima će biti na raspolaganju sledeći sadržaji:\nšest prostorija za dnevni boravak\ndevet radno - terapeutskih radionica\nkabinet domaćinstva – stan sa uslugom noćenja korisnika\nprostorije za pružanje zdravstvene nege\ntrpezarija i distributivna centralna kuhinja\nkancelarijske prostorije za stručne saradnike\nU dvorištu boravka postavljene su sprave za vežbanje zasađena je leja sa lekovitim biljem i voćnjak.\nGrad Beograd preuzeo je obavezu opremanja unutrašnjeg prostora centra “Sunce” i predaju krajnjim korisnicima.


Sindikat metalca traži od države da stane u zaštitu radnika Fijata | Savez Samostalnih Sindikata Srbije\nSamostalni sindikat metalaca Srbije najoštrije osuđuje nejasnu i ucenjivačku „ponudu“ kompanije Stellantis za otpuštanje, upućivanje radnika na rad u inostranstvo i „zamrzavanje“ rada fabrike na dve godine.\nPonuda za ekonomsku podršku zaposlenima je više nego sramna i, kao takva, pokušaj je kompanije da zaobiđe sve zakonske propise Republike Srbije.\nUslovi za rad u inostranstvu moraju da budu u skladu sa zakonima Srbije, koji jasno preciziraju obaveze poslodavca, kao i zaštitu zaposlenih.\nApsurdnost pretnji zaposlenima koji ne prihvate rad u inostranstvu da će biti proglašeni viškom je zgražavajuća nakon potpisivanja novog ugovora države i kompanije Stellantis, kroz davanje 48 miliona evra za proizvodnju u trećem kvartalu 2024. godine.\nSamostalni sindikat metalaca Srbije insistira da svi predstavnici lokalne vlasti, Ministarstva i Vlade Srbije stanu u zaštitu srpskih radnika, s obzirom na to da je i država vlasnik 33 odsto kompanije u Kragujevcu.\n*Proizvodnja automobila Fijat 500L u Kragujevcu prestaje, a radnicima zaposlenim u toj fabrici ponuđeno je da pređu u jednu od četiri fabrike u inostranstvu ili da uzmu otpremnine i napuste preduzeće.*\nPrethodni članakSindikat putara:Onemogućiti neodgovornim poslodavcima da dobiju poslove\nNaredni članakHumanitarnom akcijom, Savez pomaže deci ometenoj u razvoju